Ngugi wa Thiong'o and | 


ME ZPH 
(A Plays for Schools (8 


! M 
dj : à LAA CX Y . , 
y p X X X X Xxx y .. A : ^N Q XXX Q 

| X X 061 LA A CX OX X ; 
) Y AN ) a ! XXX | * : 

i 66066660646. X X X Y X Y X X | | | 
| ( j AAA €. xX ‘ rh 
| l e A AZ AXAARAA A J X d A X b] £t x 
| Pere tos P OOY 4. X X yy 
N y x V^ (Y XX XXX ` DK | | 

: o 
» 


LIBRARY - 
Michigan State 
University 


Kutongwa 
kwaDedan Kimathi 


Ngugi wa Thiong'o and 
Micere Githae Mugo 
Translated by 


Zvakashandurwa muchiShona 


na TK. Takawira- 
i S er | 5) E. ; 


ZPH Plays for Schools,Series 


ZIMBABWE PUBLISHING HOUSE 
P.O. Box BW-350 
Harare, Zimbabwe 


Zimbabwe Publishing House (Pvt) Ltd, 
P.O. Box BW-350, 
Harare, Zimbabwe. 


© Ngugi wa Thiong'o and 
Micere Githae Mugo 1976 
© This Shona translation, ZPH 1984 


First published in English 1976 by 
Heinemann Educational Books 
Published in English by ZPH 1983 
First published in Shona by ZPH 1984 


ISBN 0 949932 66 3 


All rights reserved. No part of this publication may be reproduced, 


` stored in a retrieval system or transmitted in any form or by any 


means, electronic, mechanical photocopying, recording or otherwise 
without the prior permission of the publishers. 


Typeset and Printed in Zimbabwe by Mambo Press 


rr OF f 
L 


VATAMBI 


KIMATHI WA WACHIURI 
NJAMA 

MATENJAGWO 

MBARIA KAHIU 
KIMEMIA 

OLE KISIO 

MUKADZI 

MUKOMANA 
MUSIKANA | 
SHAW HENDERSON, anogona kuvawo Mutongi, Gweta 
WAITINA — mukuru wamapurisa wechichena, Kana kuti Mudzviti 
MUSOJA WOKUTANGA 

JOHNNIE 

MUSOJA WECHIPIRI 

MUSOJA WECHIBRITISH WOKUTANGA 

MUSOJA WECHIBRITISH WECHIPIRI 

MASOJA EK.A.R. 

MAGADHIJERI 

MUCHENGETI WEJERI 

MUPAMBAIVHU 

CHEMBERE YECHICHENA 

GAKUNIA kana kuti GATOTIA 

MUFUNDISI | ! 

WEZVEMABHIZIMISI 

WEZVEMATONGERWO ENYIKA 

VEZVAMABHANGI — MUCHENA, MUTEMA, MUKURA 
HUNGU 
MWENDANDA 
GATI | 
GACERU 
WAMBARARIA 
MHOMHO YAVANHU NAVARWI VOMUSANGO VASHANU 


Vatungamiriri vamauto 


vanobatsira muvengi 


ZVINGABATSIRA PAKUITA MUTAMBO UYU 


Pfungwa yavanyori vomutambo uno inofanira kujekeswa ndeye- 
kuti udzvanyiriri hwakagara huripo, huripo nhasi uye huchagara 
huripo dakara avo vakadzvanyirirwa vose vazvisunungura pa- 
chavo. 

Nokudaro, nyangwe mutambo uyu uri muzvikamu  zvitatu 
zvawo, unofanira kuitwa sezvinonzi hausi muzvidimbu zvidimbu. 
Kana nenzvimbo dzacho dzaunoitikira — mumugwagwa, mudare 
redzimhosva kana kuti mutirongo — ngadzingoratidzwa senzvi- 
mbo imwe chete. Ndizvo zvimwe chetezvo navatambi vacho — va- 
nogona kuti mumwe chete wavo amirire vanhu vakasiyana-siyana 
mumutambo uyu. Sezvakaita Shaw Henderson: anogona kuva Mu- 
tongi, mumwe weveSpecial Branch, kana kuti muchena anonyepe- 
dzera kunzwanana navatema. 

Izvi zvose zvakananga pakuratidza umhiye-piye nokushanduka- 
shanduka kwezvinhu navanhu asizve zvichitionesa kuti zvinhu na- 
vanhu zvinoda kungofanana — zuro, nhasi namangwana, papi 
kana kupi zvako — zvikuru munyaya dzokudzvanyirirana idzi. 
Zvinotozonaka chete kana vadzvanyirirwi vazviona vachitozoto- 
rawo matanho okuzvisunungura, sezvatinoona mumutambo uyu. 

Pamusoro pazvose, mutambo uyu unosuwisa. Unofanira kuitwa 
sokunonzi nyika yose iri mukati mokuchema vakafa. Zvose zvi- 
noitika zvinofanira kukurumidza, sezvinonzi vanhu vari kutanda- 
nisana nenguva iri kuvaperera. 


MUDARE REDZIMHOSVA 


Mutongi wechichena ari pachigaro. Padyo naye pagere munyori 
wechitema mukobvu anoratidza chiremerera. Ari kutamba-tamba 
nemapepa achiratidza kutya. Kimathi, uyo akasungwa, ari mubho- 
kisi rokutongerwa mhosva. Akachengetedzwa na Waitina — mu- 
joni — pachizovewo namasoja echitema maviri eK. A.R. akare- 
merwa nezvombo. Mudare vanhu vakazarisa. Vatema vakatsvinyi- 
kidzana kune rimwe divi, vakagara pazvimabhenji. Vachena vaka- 
garawo mumitepfetepfe yezvigaro kune rimwe divi. 


Mune runyararo rukuru. 


MUTONGI: Dedan Kimathi, mwanakomana waWachiuri, uchizvi- 
tiwo mukuru wehurumende, kana kuti mukuru-mukuru we- 
mauto, usingazikanwi paunogara, uri kupomerwa mhosva ye- 
kuti, nemusi weSvondo manheru zuva romwedzi richiti Gumi- 
guru 21, 1956, wakawanikwa padyo nenzvimbo inonzi Ihururu 
mudunhu reNyeri une chombo chokupfurisa chinonzi chivho- 
rovhoro, usina tsamba inobvumira kuchengeta chombo ichi, 
izvo zvisingabvumirwi nechikamu 89 chemutemo wedu, uyowo 
wekuti kana tichitevedza zvekuti zvinhu zvinokonzera kusaga- 
dzikana kwezvinhu iyi imhosva yokuvhuna uyu mutemo. Uno- 
bvuma mhosva iyi here kana kuti kwete? 

[Kimathi anoramba akanyarara, uyewo achirakidza kushaya 
hanya nezvabvunzwa.] | 
Ndinokuyambira kuti kunyarara kwako kungangotorwa soku- 
mhura dare, zvingangoreva kuti ndingangoti utumirwe kujere 
kwenguva yakati kuti. | 
[Kimathi anoramba akanyarara. Kunova nokugunun'una mu- 
dare. Mutongi anogogodza padara rake rokutongera.| 
Runyararo mudare! Ndichadzokorora mhosva yako zvekare. 
Dedani Kimathi uri kunenerwa mhosva yekuti neusiku hwe- 
musi weSvondo, mwedzi waGumiguru uchiti 21, 1956, ku- 
nzvimbo inonzi Ihururu kana padyo nayo mudunhu reNyeri, 
wakawanikwa une chombo chepfuti icho chinonzi chivhoro- 
vhoro iwe usina tsamba yekuva nacho, izvo zvisingabvumirwi 

nechikamu 89 chemutemo wedu, uyowo wekuti kana tichite- 

vedza kudzivirira kusagadzikana kwezvinhu munyika, 

imhosva. Unobvuma mhosva iyi here kana kuti kwete? 
Munove nerunyararo kwechinguva chidiki, kuchiteverwa nemhi- 
ndorima pakarepo. 


CHITAMBO CHOKUTANGA 


Kune rima guru. Kurira kwengoma dziri kure kunonzikwa kuchi- 
kura kuswedera pedyo zvishoma nezvishoma, kusvikira kwazo- 
svika zvino mudariro nokuzadza dariro rose nomutinhimira. Ku- 
rira kwengoma nomutinhimira uya kunoenda kuchidzikira noku- 
pera, kuchitanga kunzwika zvino mazwi avanhu. 


Mambakwedza. 


Ruzha rwokuimba kwemhomho yavanhu. Mazwi avo ane uturu 
noukasha uye achiratidza kushinga kukuru. Cherechedza kuti 
kuimba kwevanhu ava kunoratidza nhoroondo youpenyu hwechi- 
zvarwa chevatema inotevera mushure merwiyo urwu. 


Tichabvuta nechisimba 
Mapurazi edu 

Ticharwira rusununguko rwedu 
Tichasunungura dzidzo yedu 
Tichabvuta nechisimba — 
Mafekitari edu 

Tsika nemagariro edu 
Mapurazi edu 

Ropa nedikita 

Zvichierera 

Tichasunungura ivhu redu! 


Pfuti inoridzirwa mudenga. Kune rima guru. Ngoma namazwi 
avanhu zvinonyarara. Mukati morunyararo umu munozwika ka- 
zwi katetetete komunhu ari kuchema, kachizoteverwawo nokugo- 
mera nokumwe kuchema. — 

Kurira kwetyava kunonzwika kuchiwira pamiviri yavanhu. Kumwe 
kuchema nemhere yokurwadziwa kunonzwika zvakare, kuchite- 
verwa norunyararo pakarepo. 

Chadzera chamambakwedza chisina tsarukano chinoonekwa kuru- 
tivi rwedariro, izvo ngoma dzinotanga kurira zvishoma nomutinhi- 
mira weparufu. 

Nziyo dzokusuwa dzinonzwikwa dzichiimbirwa pasi pasi apo nho- 
roondo youpenyu hwomutema iri kuratidzwa mudariro. Zvinha- 
nho zvoupenyu uhwu zvinoratidzwa semaitikiro azvakaita zvichite- 
verana pasina muganhu pakati pazvo. 


Chinhanho 1: Pane kutengeserana pakati pamambo wechitema 
anoratidza kupfuma nomushambadzi wevanhu muchena ano- 
ratidza kuva nenzara. Varume vakasimba, vechitema, vane 
chitsama navakadzi vashoma, vanotengeswa namambo wavo 
achipiwa mucheka murefu nomurwi wougwenjeregwenjere 
hwezvishongo. Hama dzakasuruvara pamwe navana, vano- 
chema, vachizvipunzira pasi, vamwe vachisumudza zvibhakera 
nomutoo unotyisa. 


Chinhanho 2: Mudungwe wavatapwa vaneta, avo vakasungani- 
dzwa, vanopfuura nomukati mavaoni vomutambo, vakata- 
kura mikwende inorema vachisvikomira mudariro. Vanosaira 
chikepe vachigura dariro, ivo vari kudandaurwa neshamhu. 


Chinhanho 3: Chikwata chavashandi vechitema vari kufondoka 
mumunda vachitariswa naforomani wechitema ane utsinye. 
Mukuru-mukuru wechichena anouya pavari kushanda achi- 
ongorora zvavari kuita. 


Chinhanho 4: Mudungwe wavatema vakashatirwa uye vachira- 
tidza kusada kuita zvavari kunzi vaite, vachiimba nekusheve- 
dzera kuti pasi navadzvanyiriri, vanoonekwa vachipfuura no- 
mudariro. 


MUTUNGAMIRI: Pasi neudzvanyiriri! 
Sunungurai vasungwa! | 

VERUZHINJI: Pasi neudzvanyiriri! 
Sunungurai vasungwa! 


RWIYO: Tichabvuta mapurazi edu! 
Tichasunungura Africa yedu! 
Tichabvuta mafekitari edu. 

MUTUNGAMIRI: Pasi neusvetasimba! 
Sunungurai vasungwa! 


VERUZHINJI: Pasi neusvetasimba! 
Sunungurai vasungwa! 
MUTUNGAMIRI: Pasi neumhondi! 
VERUZHINJI: Sungungurai vasungwa! 
MUTUNGAMIRI: Vana vevhu tichadambura — 
VERUZHINJI: Ngetani dzevasvetasimba! 
MUTUNGAMIRI:: Batai gidi chete! 
VERUZHINJI: Tichavaka nyika itsva! 


RWIYO: Kurohwa nokuiswa mutorongo 
Hazvitimise isu vana veKenya 
Kurwira rusununguko rwedu 
Nekubvuta mapurazi edu. 


Kunonzwika mutinhimira wechigwagwagwa. Ngoma dzino- 
nzwika kurira kunodzivira nzeve dzichitsinhira mutinhimira 
wechigwagwagwa. 


MAZWI MASHOMA ANONZWIKA ACHISHEVEDZERA: Uhuruu — 
uhuruuu! 


Runyararo Mudariro. 


Kuchena kwokunze kunoonekwa zvino mudariro rose, vanhu 
vanoonekwa vachimhanya vachipfuura nomudariro. Vamwe va- 
vanhu vari kumhanya ava vakangopfeka zvomukati chete. K weka- 
nguva, pari kuratidzwa varwi vorusununguko vaviri vebato reMau 
Mau, vari kufamba vachidzokera shure vakatakura zvigwagwagwa 
zvakapakwa. Pane kasango kari kuonekwa. Padivi penzira pari ku- 
onekwawo mazitombo. Vanhu vashoma vari kumhanya vanopfu- 
ura nomukati mevanhu vari kuona mutambo. Nechokunze kweda- 
riro tinonzwa mazwi ari kugunun'una, mitsindo yokurohwa kwa- 
vanhu namakumbo, mbama nezvamboko. 


Panopinda Waitina naGakunia uyo akazvifukidza musoro wese 
kusara pameso chete. 


WAITINA: [anotaura kumasoja maviri ayo akamira kune rimwe 

divi redariro]: Masoja, chengetesai migwagwa, mupfure ma- 
gandanga ose zvawo, mazvinzwa? 
MUSOJA WECHIPIRI: Hongu mambo! 


Musoja wokutanga anoratidza kushaya hany'a. 


WAITINA: Masoja! 

MUSOJA WECHIPIRI: Mambo! 

WAITINA: Isai vanhu avo vanotsigira Mau Mau mumitsetse vaka- 
mira vaviri vaviri. | 

MUSOJA WECHIPIRI: Zvaitwa mambo! 


WAITINA: Endai navo kundoongororwa. Uyu [achigutsurira ku- | 


musoja wokutanga] achachengetedza mugwagwa. Muudze kuti 
asvinure, wanzwa? 
MUSOJA WECHIPIRI: Hongu ishe. 


Midungwe miviri yavanhu vomumaruwa inoonekwa. Musoja 
wechipiri anoedza kuti vanhu ava vafore zvakanaka asi anoku- 
ndikana. 

WAITINA [akashatirwa]: Forai zvakanaka! Kurumidzai, kurumi- 


dzai! Maoko ngaabate misoro yenyu. Kurumidzai! Handei | 


tione! [Musoja wechipiri anotarira shure nekudzokerako.) 
Imbomirai! 


Vanhu vanombomira, vachiratidza kusaziva zviri kuitika, asi 
vachiratidzawo kuti havasi kuda kuita zvavari kunzi vaite. Mu- 
soja wechipiri anosaidzira vamwe vanhu mudariro. Vano- 
unzwa pamberi paWaitina uyo anovadzvokora namaziso 
oumhondi. Gakunia, mutengesi, anovatarisa. 


WAITINA: Tione chitupa chako. 

MURUME WOKUTANGA: Handina. 

WAITINA: [achimukava negumbo]: Handina, Mambo! 
MURUME WOKUTANGA: Handina Mambo. 

WAITINA: Ko, basa rako? i 

MURUME WOKUTANGA: Kurima. 

WAITINA: Uri munhu waKimathi iwe? 

MURUME WOKUTANGA: Handisi. [Anosimudza pfuti seari kuda 

kumurova asi murume wokutanga anobva arangarira, ndo- 
kuti]: Mambo! 


Mutengesi anogutsurira. 


WAITINA: [achisaidzira murume uya zvisina hany'a]: Chienda. 
Uchapindura mimwe mibvunzo kwatinosarudza vanhu vaKi- 
mathi, mwana wepfambi! . . . Ko, iwe? [Gakunia anononge- - 
dzera ruoko kumunhu anotevera — murume akapfeka shati 
tsvuku, uyewo akatakura bhasiketi rine michero.] Kwete iwe, 
asi iwe une shati tsvuku. 

MURUME WECHIPIRI: Inini here? 

Waitina anomutorera bhasiketi zvine ganyabvu, odongorera 
mukati. ( 

WAITINA: [nezwi rekudenha]: Chii chawakatakura? 

MURUME WECHIPIRI: Ndiri mutengeési wemichero, michero chaiyo. 
Ndinodaidzira: ‘‘Maranjisi akaderera mutengo nhasi’’. 

WAITINA: [Achifa zvake nekuseka ny'ambo dzomurume anote- 
ngesa michero. Pakarepo anotora maranjisi mashoma, opo- 
tsera bhasiketi kwakadaro uko, mimwe michero ichibva yara- 
sika.] Chienda kuri kuenda vamwe uko. Mangwana uri kuenda 
kuManyani ndiko kwauchazononyatsotengesera michero yako 
zvakanaka. : 

[Murume uyu anoruma minwe yake nokuunyanidza kumeso 
kwake nehasha. Anoedza kunhongera michero yake makare 
asi Waitina anomuchenamira.] Kurumidza kuenda iye zvino! 


Mudungwe wavanhu unopfuura nomudariro. Apo vanopfuura ti- 
noona murume uya achiratidzika kuti anga achitarisira kuona 
mumwe munhu, zvino amushaya, zvichibva zvakanganisa zvi- 
rongwa zvake. 

Zvino kunze kwachena, zuva rabuda, mukadzi anoonekwa achi- 
pfuura nomudariro. Anoratidzika kuva namakore ari pakati pama- 
kumi matatu namana. Chiso chake chinoratidza hwana udiki asi 
iye akura zvake. Ane muviri wakasimba, iye achiratidzika kuve 
munhu anotaridzika nekushambidzika. Akapfeka mbatya dzinga- 
pfekwewo nanamai kumusha, uyewo haana chaakapfeka muma- 
kumbo. Kunyangepo achiratidza somunhuwo zvake wokumusha, 

anoratidzawo zvakare kuti munhu anoziva zvakawanda maererano 
noupenyu. Mune zvaanoita zvese anoratidza kuti anoziva zvaari 
kuita. | | 
Unhu hwake hune ushingi nechivindi mukati. Anogona kuita zvipi | 
nezvipi uye zvichiratidzawo kuti ane simba, mune zvese zvaanoita. | 
Ndimai, uyewo murwi, maari. Akapfeka kachira ako akamone- 
redza pamuviri wake. Muhuro make makakochekerwa kanhava ke- 
saisoro ako kakarembera nechokudivi rinoonekwa navanhu vari 
kuona mutambo. Anofamba zvinyoronyoro kunge ane zvaari 
kutya. Achifamba kudaro anongoona atarisana nomuromo we- 


pfuti. 


MUKADZI: Chii ichi? 
Anofamba achidzokera shure, asi pfuti inomutevera. Murume 
wemuchena akapfeka mbatya dzechisoja anomutevera. 

JOHNNIE: Mira ipapo zvakanaka. Chitupa. 

MUKADZI: Chitupa here? 

JOHNNIE: Hongu, chitupa. Chiripi chitupa? 

MUKADZI: Handina! . 

JOHNNIE: Iti handina Mambo! 

MUKADZI: Mambo! 

JOHNNIE: Iti handina Mambo! 

MUKADZI: Handina Mambo. [Kutaura kwacho ndokwekutsvinya 
saanoti ‘‘Handina munhu andinoti mambo ”.) | 

JOHNNIE: Uya, uya kuno. [Haafambi. Iye musoja ndiye anofa- 
mba achimutenderera. Anofamba nenzira yokuti kabhegi kake 
kasaonekwe nomusoja uyu. Musoja anonyatsomucherechedza | 
kubva kutsoka kusvika kuvhudzi. Anoedza kusimudza rokwe | 
rake nomuromo wepfuti yake sokunge ari kuda kuona ma- 
kumbo ake. Mukadzi anoinakurira kwakadaro zvinoratidza 
kusafarira zviri kuitwa nomusoja uyu achibva adududza zvi- 
shoma. Musoja anomira kufamba achigutsurira musoro wake 
kunge awana chimwe chinhu chaanga achida. Kakusekerera 
koupombwe kanojekesa kumeso kwake.] Hauna kuipa wena. 
Une makumbo akanaka? Nechiso chakanaka? [Musoja uya 
ave kuratidza kufaranuka pameso pake uyewo namabatiro 
aakaita pfuti yake, pakarepo panonzikwa izwi kudaidza kubva | 
kunze kwedariro: ''Mirai mumutsetse!’” — chamboko chino- | 

rira. “Mirai mumutsetse.’’ Anochimbidza kudongorera napa- 
musoro pamapendekete ake, obva atanga kumira sezvaange 
akaita.) | 

Sei usina chitupa? 

Chitupa chako chiri kupi? 


MUKADZI: Inini? Vakadzi havatakure zvitupa. 


JOHNNIE: [anotanga kunyatsomutarisisa zvakare achiratidza chiso 
chakafaranuka. Anogutsurira musoro wake nakaruchiva.] Va- 
kadzi zvitupa pachavo hee? Kana kudenga chaiko. [Anonye- 
mwerera zvenyengo.] Unogara mudunhu muno here? [Paka- 
repo mukadzi asati ambopindura mubvunzo uyu, musoja uya 
anoshatirwa, achiratidza kutya. Pfuti yagadzirirwa anosudu- 
ruka kubva pane mukadzi uya.] 

Chii icho? Ibhegi rei rawakatakura iro? [achiratidza kutyiswa 
kukuru.] Rikande pasi nekukurumidza! 


MUKADZI: Ichi? [achiratidza nokubata kabhegi kaya seasina 
hany'a.] | 

JOHNNIE: Isa pasi. 

MUKADZI: Kabhegi chete-chete, kabhegi kadiki kanoshandiswa ne- 
vakadzi. 

JOHNNIE: Ndati chibvise. Waita zvakanaka. Chiise pasi. Zvaka- 
naka. Iye zvino chisumudza maoko uise pamusoro pemusoro 
wako. Dzokera shure zvishoma. Dzoka kumashure nhanho 
mbiri. Zvakanaka. Usade kuita zvako zvekungwara. [Ari ku- 
swedera pedyo nakabhegi kaya kunge ane chaari kunyangira, 
asi uku rimwe ziso rakatarisa mukadzi uya.] 

MUKADZI: [Haana kufaranuka, asi achitaridza kushaya hany'a ne- 
zviri kuitika. Anotaura achikurumidza kuti avhiringidze mu- 
soja uyu.] Uri kutya here? Murungu anotya hembe yemu- 
kadzi? Kutya bhasiketi randinotakurira zvinhu zvomuminda 
nezvokunotengesa kumusika? 

JOHNNIE: [achinonga bhasikiti riya): Haungazivi zvakavigwa 

mune tumwe tunhu twakadai. 
Anokuturira zvinhu pasi. Mukadzi haasi kufara nazvo, asi 
anoita kunge asina basa nazvo. Mabhanana, maranjisi, mba- 
mbaira nepasuru iri mupepa zvinodonhera pasi. Asi mukadzi 
ari kutaura zvekuda kuti Johnnie akanganwe zvaari kuita. 

MUKADZI: Zvechokwadi handaimbobvuma kuti murungu chaiye, 


musoja chaiye angatye. . 


JOHNNIE: A-a, inga mabhanana chete. 
MUKADZI: Ndichataurira vanhu vemudunhu muno kanyaya aka. 


[Johnnie anomunyemwerera. Otora bhanana nekurimenya 
achiedza kuvhariridza umbwende hwake huya.] 

Zvakare kutodyawo mabhanana, izuva rakaita sei nhasi? 
Chokwadi iri izuva remashura. Ndingachibvisawo maoko angu 
mumusoro here? 


JOHNNIE: Yaa! zvinoita. Murungu anogonawo kushatirwa, kazhi- 


nji kana arara usiku hwose asina kudya kana kukotsira. Ara- 
rawo achirwisana nemagandanga kudzamara kuedze. Izvi . . . 
[Achimedza rimwe bhanana]: kwange kuri kugadzirira, nekuti 
unogona kuve wange wakatakura pfuti. Unotaridza kunge ga- 
ndanga reMau Mau. Sevamwe vose vakadzi vekwaKimathi. 
Kune mumwe mukadzi wavaiti Wanjiru, aive mutete, asi akasi- 
mba. Airwa semvumba muhondo. Saka magandanga akamuita 


mutungamiri. [Anoita kunge ambozvikanganwa.] Dai 


wakaona patakamubata, aitituka, kutisvipira mate kumeso, 
zvakare aipfanha sembudzi inopenga. Apo taive tava pakamba 
yeKurunaini airamba kudya kana kunwa chero chii zvacho. 
Akaramba kana kutiudza kuti Kimathi taimuwana kupi. Uno- 
ziva chii, mukadzi iyeye akandiruma munwe. Akandiruma ne- 
kuti ndaida kuziva kuti chokwadi aiva mukadzi here. Vanhu 
vatema vedu, vana Gati, Hungu, Mwendanda kana naWamba- 
raria, munin'ina waKimathi chaiye, vaimutya mukadzi iyeye. 
[Johnnie anotora pasuru iya nekuisunungura. . . . Mukadzi ari 
kutaura achikurumidza.] } 


MUKADZI: Kunyangwe zvakadaro zvazvo, handinzwisisi nekuti va- 


rume vedu havatyi vakadzi. Havatyisidzirwi, ne. . . ne. . 


JOHNNIE: Aaa, inga chingwa zvacho [anoongorora kechipiri, 

anoti]: Chingwa ichi chinorema, ikoroni yemusangoka iyi, 
hee? Chingangova chombo. Vanhu imi makangwarisa, muno- 
gona kugadzira pfuti dzenyu, kana zvigwagwagwa chaizvo. 
Munopenga nhai? Ndimborumaka tinzwe? 

Anoedza kudimura chingwa ichi. Mukadzi anozviwisira pasi 
namabvi achiita saanoda kubata makumbo omusoja uya. Izvi 
zvinotyisa Johnnie zvakare. Anodududza nhanho imwe kuma- 


shure, oisa chingwa pasi, onongedzera mukadzi uya nepfuti, 
asi mukadzi uyu ari kutaura chete nguva dzose idzi. 


MUKADZI: [mazwi aya anopindirana nezvaanenge achiita]: Nda- 
pota zvangu mambo wangu, musadye. Ndicho chete chandina- 
cho kunyaradza mhandu iri kutiparadza. 

JOHNNIE: Mhandu? 

MUKADZI: Nzara. Kana mukachitora ndichafa. Zvakanditorera 
nguva refu kuchibika. Zvakare onaiwo kuti matova kuda ku- 
pedza mabhanana angu ose. Munokodzera kufa, nzwiraiwo 
tsitsi mukadzi asina kana chekubata zvacho. 


JOHNNIE: [Afadzwa nokukudzwa kwaari kuitwa uyezve nokuzvi- 
ninipisa kuri kuitwa nomukadzi uyu. Haasi kuziva kuti 
mukadzi uyu ari kungotaurawo zvake achirova imbwa akaviga 
mupinyi.] Asi hauratidzi kuva murombo akanyanya kwandiri. 
Simuka. Chinhu chaunoda chete, ibhuracho, mvura, sipo ne- 
bhutsu dzezvidodoma, wobva waita mukadzi wemazuva ano 
chaiye. 

MUKADZI: Mambo, ndiri mukadzi asina nechii zvacho. Ndiregei 
ndiende zvangu. Ndiri shurowo zvayo yakatakura zvekudya 
zvekunopa vana vayo vari kufa nenzara. 

JOHNNIE: [Ari kufamba achienda kwaari sekunge ari kuda kubata 
mukadzi]: Vanhu varombo semi kudai ndivo vanoendesa zve- 
kudya kuMau Mau musango handiti? [Mukadzi anodzokera 
shure]: Murume wako ari kupi? | 


Mukadzi asati apindura, kunozwika mitsindo yavanhu vari ku- 
mhanya. Johnnie anovhunduka pakarepo, nokutora pfuti yake 
nokutiza. Anoyeuka mukadzi uya, anocheuka nekumuchonya 
neziso rokuzivana naye, obva amhanya achibuda panze. Mu- 
kadzi uya anoita zvimwe zvinhu. zvokuda kumusvotesa, 
otarisa-tarisa kuti aone kuti mheremhere yabva kupi, ashaya 
waaona, anotanga kunongera zvinhu zvake. Anoisa chingwa 
chiya mukabhasikiti kake kutanga, ozonongera mbambaira. 
Paari kuti anongere maranjisi anonzwa mazwi amasoja maviri 
echitema eK.A.R. vari kuuya nokwaari. Anodyorera zvinhu 
zvishoma, obva aregedza, otizira kundohwanda mukasango 
kari pedyo, zvekungoti chete arege kusangana namasoja aya. 

MUSOJA WOKUTANGA: [achiratidza kushatirwa nokutsvinya]:Ma- 
gandanga anofanirwa kunge akazara mudunhu rino reNyeri ari 
kupi? Tanga tichitsvaga magandanga aya usiku hwese pasina 
kana nemumwe zvake watamboona. Tanga tichingonetsa 
zvedu vanasamusha vasina mhosva. Asiwo zvinoita muRungu! 
Kuti titsvagane nekuvhimana tichida kupondana! 

MUSOJA WECHIPIRI: [achiuruka neshungu]: Mau Mau zvivanhu 


zvemangamanga. Kungadai kusisina chinonzi hondo dai 


pasina rombe iri Kimathi! 


MUSOJA WOKUTANGA: Ko, zvino zvinobatsira chii kubata musha 


wese? 
MUSOJA WECHIPIRI: [ashatirwa]: Kuti tinyatsovaongorora. Vanhu 
vomuno ava havana chokwadi. Ndivo vamwe chetevo vaka- 


rwisa kamba manheru vachida kuburitsa Kimathi. Asi vacha- | 


zvionera pamhuno sefodya. Kimathi wavo iyeye ari kutongwa 


mudare redzimhosva muNyeri nhasi chaiye, masikati. Acha- | 


nyatsotongwa zvemazvirokwazvo, kwete zvake zviya zvaaito- 
nga inusango. Uone kutonga kwemuRungu kusina tsvete. 
MUSOJA WOKUTANGA: Uzondibvunza mangwana kuti panenge pa- 
sina kuedzwa zvakare kuda kuburitsa Kimathi mutorongo zve- 
ganyavhu here, sezviya zvakaitika manheru apfuura. 
MUSOJA WECHIPIRI: Ini pachangu handifungi kuti vachazviedza 


zvakare. Mau Mau... imbwende dzevanhu. Havadi kubuda 
pachena masikati zuva rakacheka nyika kuti varwe sama- 
gamba. 


MUSOJA WOKUTANGA: Izvo ndizvo zvinozikanwa kuti ndizvo zva- 
vanoita nguva zhinji. Kana Hurumende ichida kuti pasave ne- 
muchokoto, inofanira kugadzirira nokungwarira kuti vanhu 
vake vagare kure kure, vasasvika paanenge achitongerwa. 

MUSOJA WECHIPIRI: Asi zvino zvino wanga uchibvunza kuti sei 
vanhu vemumaruwa vakasungwa. 

MUSOJA WOKUTANGA: Kuitwa musungwa nekunzi vanhu vacho 
ngavagariswe kure kure zvakasiyana. 

MUSOJA WECHIPIRI: Unofunga kuti muRungu irema here iwe? Iye 
zvino uno patiri kutaura kudai, Gatotia, Gaceru, Gati, Mwe- 
ndanda, naWambararia munin'ina waKimathi chaiye, vari pa- 
kati pekunongedzera nekusarudza magandanga nevanovatsi- 
gira mumwe nemumwe. Ini pachangu ndiri kutya chimwe 

chinhu chakasiyana neichi. Ndinofunga kuti madzimai akara- 
sikirwa nevarume kana vana vavo vachashatirwa vakada kuita 
Kimathi kanyama kanyama. 

MUSOJA WOKUTANGA: Vapi? Ndizvo zvinofunga Bhasa Hender- 
son izvozvo. Asi haanyatsoziva vanhu ava. Kimathi igamba 
kuvanhu vake. Vanomuda zvakanyanya, ungati zvako kudii. 

MUSOJA WECHIPIRI: [achinyumwa-nyumwa nomumwe wake]: Uri 
kutaura semumwe wevanhu vaKimathi iwe: 

MUSOJA WOKUTANGA: [zvamushatirisa]: Uri kuda kuti chiiko 
iwe? | 

MUSOJA WECHIPIRI: [achiedza kugadziridza zvinhu]: Mwana we- 
muroyi. [achimurova pabendekete]: Usashatirwe zvako sha- 
mwari, kuseka kwemasoja. Asi ... rega ndimbokutaurira, 
mushure mekutongwa kwaKimathi, kana adimburwa musoro, 
panenge pasisina zvekurwa. Ndiko kuchava kupera kwehondo 
iyi. Haikona kutamba nemuRungu. 

MUSOJA WOKUTANGA: Hameno, tichaona nokufamba kwenguva. 


Kunze kwedariro kunonzwika mutinhimira nokuzhamba kwa- 
majipi nedzimwewo motokari huru dzamasoja. 


MUSOJA WECHIPIRI: Kurumidza, motokari dzave kuenda. 
[Pakarepo anoor..; maranjisi ari pasi): Tarisa uone! Chiratidzo 
chekuti Mau Mau iri pano ichi. 

MUSOJA WOKUTANGA: Ko, vamwe vanhuwo zvavo havadyi mara- 
njisi here? Uya tikwire motokari dzisati dzasimuka. [Vano- 
buda vachikurumidza vachiitawo kufamba kwamasoja.| 

MUKADZI: [anobuda paanga akahwanda]: .Maiwe, uku ndiko ku- 
pona nepaburi retsono chaiko. Kupona kubva munzara dze- 
mbada uchipinda mukanwa meshumba. [Anotanga kunongera 
maranjisi anga asara.] Mumwe musoja uya ati chii gara zviya? 
*Mhandu inoita kuti tive nehavi yekuda kupondana."' Ichi 
ichokwadi chaicho! Anofanira kuva ari mumwe wevana vevhu 
vakarasika uyu. Ukatora nyaya yedu isu vemumaruwa, tinonzi 
iwe uri muLuo, uri muKalenjin, uri Kamba, uri Maasai, uri 
Kikuyu. Tinonzi uri mukadzi, uri murume, zvese zvakango- 

. daro. [anombofunga]: Asi chokwadi ndechekuti tose tiri ma- 
svosve anongotsikirirwa nenzou dzisina netsitsi dzose kana dzi- 
chifamba. | 

Zvinomusuwisa, anodzungudza musoro nokushungurudzwa, 
anotora dombo padivi pedariro, ogara zvake achiimba. Ano. 
enderera mberi nokuronga zvinhu zvake mubhasikiti achinya. 
tsoputira chingwa chake. 


RWIYO: [Chero rupi rwiyo rwehondo. | 


Kunonzwika kutinhira kwendege iri kupfuura. 
Anotarisa mudenga; anoenderera nebasa rake. 


MUKADZI: Kuedzwa kwemasimba edu 
Rudaviro rwedu, tarisiro yedu, chinangwa chedu 
Kuedzwa kwokusungana kwedu 
Mune zvatiri kurwira, 
Ndinofanira kutsvaga mutengesi wemichero nekukurumidza. 
Ndinofanira kungwarira mariva ese emuvengi. 


Anopedza kunongera zvinhu zvake nokukurumidza. Apo ava 
kuda kusimuka kuti achienda, panopinda mukomana wezera 
rechidiki — zigomana rava pazera romunhu mukuru — haana 
kunyatsopfeka zvakashambidzika, ari kutandanisa musikana. 
Kamusikana kanoratidzika kuva kachiri kechidiki asi kaine 
chiso chinoratidza kuti kaona zvakawanda panyika. Kanorati- 
dzawo kuti kajairana nematambudziko. Vaviri ava vano- 
mhanya vachidimbura nepakati pedariro. Vanodzoka zvakare. 
Mukomana anobata kasikana kaya, vobva vaputsika vose mu- 
dariro. Mukomana akabata kasikana zvine chisimba, uyewo 
ari kupopota. 

MUKOMANA: Iri kupi? 
Mari yangu iri kupi? 
Ndichakuurayira mari iyoyo. 


Mukadzi anoenda ondovatakanura. Anoratidza kuti ane simba 
apo anovabata achivati uyu kwake uyu kwake. 


MUKADZI: Unonyadzisa. Mukomana mukuru, atove rume guru 
kudai! Unoda kuponda hanzvadzi yako! Mwana wamai vako 
chaiye! 

MUKOMANA: Hanzvadzi? Haasi hanzvadzi yangu. Haasi hanzva- 
dzi yemunhu uyu, imbavha! 


MUSIKANA: Handisi mbavha, iwe ndiwe mhuka yesango chaiyo! 

MUKADZI: Aita sei? 

MUSIKANA: Hapana. ... [achichema] A... a... iye ndiye ari 
kungoita zvemukundo chete. 

MUKOMANA: Hapana? [achiedza kupukunyura]: Regai ndimuga- 
dzire, hapana yake ichave chimwe chinhu. 

MUKADZI: [noukasha hwokurwadza kwokubereka]: Kana kuti iwe 
ndiwe uchava pasina kana usingadi kuratidza kuti une unhu. 


MUKOMANA: [achivhinyuka nehasha]: Munyengedzi. Kahure. 
Anofanira kundidzorera mari yangu kana kuti — kana 
kuti, sas 


MUSIKANA: Puuu. [Anopfira mate. Mukomana anoedza kumu- 
nhamukira. Asi mukadzi anoramba akamubata chete. Musi- 
kana anopunyuka, nokutiza. Mukomana anoedza kumute- 
vera, asi mukadzi anoramba akamubata nesimba.] 


MUKOMANA: [zvino azonyatsoshatirwa]: Saka mamurega achi- 
enda nhai? Muri amai vakaipa. Asi ndichamuwana chete. 
MUKADZI: [anomuzunza nesimba]: Uri mwana waamai? Ndino- 
gona kukumonyorora mutsipa wako iwoyu. Kugona basa ro- 
kuswerotandanisana muchirwa chete, asi motokari dzemhandu 
navavengi dzakazara muNyeri yose. Pfungwa dzenyu dziri 
kupi? Hauzvione here kuti wakura zvekuti unogona kuende- 
swa kuManyani? Musikana uyu aita sei? [anomuregedza, ano- 
nyatsomutarisa kubva kutsoka kusvika kuvhudzi. Mukomana 
anoratidza kutya]: Handina kumbokuona kumwe kunhu here 

iwe? 

MUKOMANA: [anombomira, achiongorora amai ava. Kushatirwa 
nokutya zvese zviri maari. Anotanga kurondedzera nyaya yake 
yose.]: MuNairobi, iye neni nevamwe vakomana nevamwe va- 
sikana, taifamba tose. 

[Mukomana anombozeza kutaura nyaya yake, otarisisa mu- 
kadzi uyu zvakare, otsikitsira.] 

MUKADZI: Usatye. Gara pasi apa. Maifamba mumigwagwa ipi 
yacho? 

MUKOMANA: Eastleigh, Pumwani, Shauri Moyo, Bahati, Maka- 

dara napakati peguta: Delamere Avenue, Hardinge, Kingsway, 
Queensway, Government Road — pese pese zvapo. 


MUKADZI: Enderera mberi. 
MUKOMANA: [anotanga kufarira zvaaiita uyewo kutyisa kwaaiita]: 


Taitsvara mumabhini ose, kubva kumugwagwa weKariobangi 
kusvika kuna Grogan Road. Asi kazhinji taiwanzogarira pedyo 
nemahotera makuru: akaita seNew Stanley, Norfolk, neGros- 
venor. Kwaiuya vaRungu vomuno nevashanyi vazhinji avo tai- 
takurira mikwende yavo. Dzimwe nguva tainyepedzera kuva 
zvirema, mapofu kana matsi. Vaitipa mari, dzimwe nguva 
kana chumi chaiyo! Mapurisa aiuya achitidzinga, asi taikwa- 
nisa kurarama zvedu. 


MUKADZI: Taura zvako. 
MUKOMANA: Rimwe zuva, ini nemusikana uyu taive takagara 


panze peNew Stanley. Apo taitaura, pakabva pasvikawo 
mumwe murume mukobvu wechiAmerican asingagoni nokure- 
merwa nemikwende. [achiedzesera zvavakanga vaita]: ‘‘Pa- 
musoroi changamire, ini nehanzvadzi yangu tinogona kukuta- 
kurirai mukwende wenyu." [achiedzesera muAmerican 
uya]: “Iwe, mukomana, takura izvi, hanzvadzi yako yotakura 
izvi, ndizvoka? Mukomana akanaka.” [mukomana anofamba 
achiedzesera mushanyi]: “Nyika yakanaka kwazvo iyi ... 
guta rakanaka iri . . . zvakare vanhu vacho vakanaka kwazvo, 
ha-a?” [mukomana anoedzesera kutora mifananidzo yezvinhu 
zvakasiyana-siyana] ‘‘Endesai mikwende i iyi kutaxi iyo. Mazvi- 
nzwa here? Zvakanaka." [mukomana anofamba nhanho 
Shoma, omira achipukuta dikita]: **Tatenda chaizvo."' [muko- 
mana anoita saanopa chumi kumukomana nomusikana zvoku- 
nyepedzera. Pachinhano ichi mukomana anoregedza kuita se- 
mushanyi.] 


MUKOMANA: [achiratidza kushatirwa kutsva]: Ndakamupa mari 

iya kuti anotsvaka chenji, ini ndichimirira mumwe muAmeri- 
can. Akatiza nayo, haana kuzodzoka. Ndakamutsvaga mu- 
Nairobi asi aindinzvenga. Nairobi iguta guru risina kuita se- 
Nyeri kaguta kadikidiki. Akabva angorova. Ndipo pakazo- 
uyawo nyaya iya youpenzi hwavaRungu yainzi Operational ' 


Anvil ndichibva ndaunzwa kuno. Zvino nhasi ndabva ndaita 
mhanza yakanaka ndichibva ndamuona. 

MUKADZI: Saka wafunga zvekumurova? Zvekuti ungadai wamu- 
pondera chishanu — chawakapiwa nemuRungu? 

MUKOMANA: Ndinoziva vamwe vanhu vakafira mari shoma 
kwazvo pane iyoyi. 

MUKADZI: Ndinokunyarira kwazvo! [anomutarisa neziso rinoda 
kumudzosa kumabasa ake aya . . . pakarepo anobva amuye- 
uka]: Ndanga ndichikuongorora kubvira panguva yese yawa- 
tanga kutaura nyaya yako, zvino ndazokuziva kuti ndakambo- 
kuona. Waitungamirira chikwata chevakomana chaitsvaga va- 
nobika hwahwa muMathare Valley. Handizvo here? 

MUKOMANA: [achitarisa mukadzi saaona munhu anofembera]: 
Munozviziva sei? Maivewo muNairobi here? Tairiti guta re- 
upenyu norufu. 

MUKADZI: [anosekerera pasi pasi]: Uya kuno ndikupe mari ya- 
mange muchirwira. 


Mukomana anotevera mukadzi uyu. Mukadzi anotora kabha- 
siketi kake otarira mukati, pakarepo obva arangarira. Anogara 
pasi oburitsa kabheki kake kubva murokwe rake. Anosimudza 
musoro wake nokuona mukomana uya akamutarisa asi cha- 
akatarisa chaicho irofu rechingwa. 


MUKADZI: Une nzara? Handizvo here? 

MUKOMANA: Hapana chandati ndadya kubvira nezuro. 

. MUKADZI: O-o. Tora: pondo iyi, enda unozvitengera zvekudya, 
undiunzire chenji pano pandiri. 

MUKOMANA: [anotora mari iya asi asinganyatsotendeseki}: Nda- 
tenda amai. Chokwadi ndinokutendai. [Obva obuda muda- 
riro.] 

MUKADZI: Mwari iwe-e. Ndiyo nyaya yakare-yakare kwese kwese: 
kuMombasa, Nakuru, Kisumu, Eldoret. Vanhu vedu . . . vari 
kungoitana kanyama kanyama . . . izvi zvese zviri kuitika pa- 
musana pemafufu avari kokandirwa nevauyi. Zvavanodya 
zvacho ndezvedu, zvavanenge vasiya votikandira — munyika 
yedu, matinofanira kuve tiri vadyi venhaka iyi tega. Tinotenga 
huni kubva mumasango edu; tigodikitira munyika yedu kuti 

tipfumise vadzvanyiriri vedu. Mashoko aKimathi anoti: ngati- 
batane, tigotanda mhandu dzose, tigozvidyira upfumi hunobva 
mudikita redu. Ndizvo zvaakasungirwa nemuvengi izvi. [Mu- 
komana anodzoka achidya mabhanzi.] 

MUKOMANA: Chenji yenyu iyi. Mazviita. [anombormira seasinga- 
zivi zvekuita.] 

MUKADZI: Gara pasi unyatsodya zvako zvakanaka. Hapana ano- 
kubvutira. Dai ndaive amai vako, ndaiita kuti ugeze maoko 
ako ane tsvina aya, ndokusonera hembe dzako dzakabvaruka 
idzi, ndodzigeza, ndozokudzidzisa kudya zvakanaka. 

MUKOMANA: Handina amai. 

MUKADZI: Iwewe here? 

MUKOMANA: Hongu. Vakafa pandakazvarwa. 

MUKADZI: Ko, baba? ! 

MUKOMANA: Baba vakadzingwa kubva mudunhu reMbari mu- 
nyika yeNyeri neimwe yehama dzavo uyo aishanda semuturi- 
kiri mudare redzimhosva. Pari zvino uno murume uyu ave mu- 
kuru-mukuru muhurumende uyewo atove nemapurazi ake. 
[anotaura nechinya]: Handikanganwi zuva iro vatsigiri vaKi- - 
mathi vakapisa hofisi yake yaaiita basa roupurisa-ruzevha. 
Muhofisi umu ndimo makanga maperera kufira vanhu. 

MUKADZI: Ndinofunga ndinoziva murume wauri kutaura nezvake 
uyu. | 

MUKOMANA: Ya-a! Murume uyu aive akangwara chaizvo mu- 
nyaya dzomumatare edzimhosva, aikwanisa kutenga vatongi. 
Alita izvi nekupa mutongi pfumbamuromo. Baba neni taka- 
enda kunogara muNairobi. Vakawana basa pane imwe fekitari 
yaitengesa mapuranga. Takawanawo kamba kekugara kadiki- 
diki nekuti tumari twaitambirwa nababa twaive tushoma. Pa- 
mazuva aya ndakanga ndisati ndoziva zvinhu zvokuti ndaipota 
ndichivabirawo norumwe rutivi, kuvabira itwo tumaritwo 
twavaitambira kuti vararamise isu tose. Vavariro yababa yaive 
yekuti vawane mari yakati kuti, vozoenda kuNyeri vonotenga 
kanzvimbo kokuti tizogara, asi izvi hazvina kuzoitika nekuti 
muchina wavaishandisa wakavadimbura ruoko rwerudyi ... 
mushure ... vakazofa nekupererwa neropa. Vavaishandira 
havana chavakaita kuti baba varapwe. Ini ndakabva ndadzi- 
ngwa mukamba kaya kataigara. 

MUKADZI: Inga upenyu hwakanga hwakakuomera chaizvo! 

MUKOMANA: Aa-a! Yainzi Nairobi. Ndairwisana nembwa nekatsi 
mumabhini tichibvutirana zvekudya. Ndichiri kurangarira 
rimwe bheka remumwe muKura, uyo airasa chingwa nguva ne- 
nguva chinenge. chaora panze. Taimhanyidzana kunochi- 
nhonga. Taiziva kuti iri gomba remarara nderangu kana kuti 
icho neicho ndechanhingi. Vakomana, vasikana, imbwa kana 
katsi — takanga takangofanana. Asi takadzidza chinhu 
chinonzi upenyu. Izvi zvakaita kuti tive varume nevakadzi 
vabve zera nguva dzedu chaidzo dzisati dzakwana. 

MUKADZI: [achifunga zvakadzama. Uye nokunzwa tsitsi]: Hongu. 
Iniwo ndakagara muguta. Ndinoziva upenyu hwawatsana- 
ngura: Kurwa ... Kudhakwa ... kudhakwa . . . chero doro 
ripi zvaro, chero nzvimbo ipi . . . kuKangari, kuMathare Val- 
ley ... kuPumwani ... tichihukakata: karubu, busaa, 
chang'aa ... kana hwataisarudza hapana. Ndaive mukadzi 
akaipa. . . Upenyu hwangu hwainhuhwa kuti pfichi. . .kusvi- 
kira ndazonzwa kudanwa. 

MUKOMANA: Kudanwa? NaJeso? 

MUKADZI: [achiseka]: Kwete. Kudanwa nevanhu vedu. Vanhu 
vari kunyadziswa nekusvorwa, vari kutukwa, vari kurwa- 
dziwa, vari kusvetwa simba, vose voruzhinji vakadzvanyiri- 

| rwa, vari kudikitira nebasa munyika ino yeKenya. 

MUKOMANA: Handinzwisisi. 

MUKADZI: [nakaukasha]: Unozviti uri murume iwe! Chii chausiri 
kunzwisisa? Zvinhu zvandataura zvakanyorwa pose pose, zva- 
kanyorwa nekuratidzwa semufananidzo mukuru. Musi wa- 
uchanzwisisa kuti baba vako vakafa sei; musi wauchazvibvu- 
nza kuti zvaive zvakakodzera here kuti vafe; musi wauchazvi- 
bvunza kuti: “Woita sei kuti mumwe arege kufa sezvakaita 
baba vako?" Musi iwoyo, mwanangu, uchava murume. Iko 
zvino uchiri mhuka yesango chaiyo zvekuti musikana uya ana- 
tsa akakuti uri zibenzi. O-o tora chumi nechishanu ichi usazofa 
wakarova musikana uya zvakare. [anoita seoda kuenda]. 

MUKOMANA: Asi... ndapota ... musaende ,.. ndinoda ku- 
kubvunzai chimwe chinhu. 

MUKADZI: Kurumidza. Ndine basa mberi. 

MUKOMANA: Muchinguva chapfuura ichi mandipa pondo. 

MUKADZI: .Ndizvozvo. 

MUKOMANA: Manditi ndidzose chenji yenyu. 

MUKADZI: Ndizvozvo. 

MUKOMANA: Chii chaita kuti mufunge kuti ndinodzoka nayo? 

MUKADZI: Handiti wanga uchirovera musikana uya kusadzosa 
chenji yako? 

MUKOMANA: Asika amai! 

MUKADZI: Chiizve? 

MUKOMANA: Ndinoda kukumbira ruregerero. Ndanga ndichida 
kutiza nayo yose. | 

MUKADZI: Sei waregedza? 

MUKOMANA: Handizivi. Asi ndazongodzoka. 

MUKADZI: Ndanga ndichizviziva. Asi ndanga ndichizivawo kuti 
unodzoka chete. 

MUKOMANA: Asika amai. 

MUKADZI: Taura zvako. : 

MUKOMANA: Handizivi kuti ndingakutendai sei pane zvamandi- 
itira nhasi. Zvechokwadi . . . dai . . . zvichibvira ndaikuitirai 
zvangu rimwe basa . . . rakaita sekuchenesa imba yenyu, ku- 
sakura munda wenyu, kana kugeza mbatya dzenyu. 

MUKADZI: [akashatirwa]: Unoda kuchinja vatongi vako chete! 
Kuti nhasi muRungu! Mangwana mutema! Haurlawo zvimwe 
zvaungafunge here? Kunze kwekuva muranda! Dai ndanga 
ndisina zvimwe zvinhu zvine basa zvekuita, ndingadai ndanya- 
tsokuzvambaradza. 


MUKOMANA: Handizvoba. .. Handityi kana kuzeza basa 
ripi zvaro. 


MUKADZI: [Ave kuda kuenda . . . asi kamwe kapfungwa kanomu- 
vinga. Anonyatsotarisa mukomana uya, zvakare otarisa wachi 
yake yakavandiswa muhomwe, omutarisa zvakare]: Ungade 
kuita basa chairo here? Wakagadzirira kushanda here, basa 
chairo? Wazvipira kuva murume here? 


MUKOMANA: [achizvikudza nekufarira]: Hongu chaizvo. Ndino- 
gona. | 
MUKADZI: Wagadzirira kuva murume? 


MUKOMANA: [zvaakumushatirisa]: Sei musiri kuvimbika neni? 
Nditumei chero ripi basa, kwose zvako kwamada. 

MUKADZI: Chinyatsoteerera zvakasimba. Dedan Kimathi asu- 
ngwa. 

MUKOMANA: Ndizvo ndanzwawo. Asi ichi ichokwadiwo chavano- 
taura here? 

MUKADZI: Chii? 

MUKOMANA: [achivhundukira nokuda kuziva]: Vanoti ai... 
aigona kutaura naMwari. 

MUKADZI: Hongu. Mwari wacho ndiye ari matiri anoita kuti tirwe 
isu takadzvanyirirwa. 


MUKOMANA: Vanoti...aigona kuzvonga nedumbu kwemamaira 
gumi kana kudarika. 

MUKADZI: Aitofanirwa kugwinyirira nekusimbira — jsu — isu 
vanhu veKenya. 

MUKOMANA: Vanotiwo ... aigona kuzvishandura achive shiri, 


ndege, mhepo, kanawo chimwe chinhu? 

MUKADZI: Chivimbo mune zvaunotendera kana kurwira zvinoku- 
itisa mashura nezviratidzo. 

MUKOMANA: Vanoti ... muti uyo aigaropira mudzimu wakapu- 
tsikira pasi. 

MUKADZI: Kune vanhu mwanangu, vakaropafadzwa. Zvekuti 
pakawana chinoitika kwavari, mhepo, mvura nezuva zvinora- 
tidza izvi. Kana nemapere. Kufa kwavo kunozunzisa makomo, 
kugomutsawo makomo anoputika, ayo ainzi haachaputika 


zvakare. 
MUKOMANA: Dzimwe nguva, vakangobata mumvuri wake chete, 
mutumbi wake . . . hamufungi kudaro? . . . ndokusiya mweya 


wake uchifamba zvawo pamadiro, wakagukuchira zvombo. 
MUKADZI: Mazwi ako ane ungwaru, mwanangu. Kimathi haana 
. kumbogara ari ega. Zvakare haazofe akave ega. Hapana 
bara rinomuuraya chero chete vanhukadzi vachiri kubereka 
vamwe vana. [nekushinga kukuru]: Ngavatipfure misoro yedu 
iyi nemabara.anopfuura churu, asi pamusana peizvi ndinote- 
ndera kuti chete rimwe zuva nyika ichapiwa varidzi vayo. 
Nyika yedu, pachokwadi chaicho, ichava yedu. [ambo- 
mira]: Asi, chinzwa, kune basa rinofanira kuitwa iye zvino 
uno. Kimathi ari kutongwa nhasi uno masikati. Ungade ku- 
mhanya kunoita kamwe kabasa kekubatsira Kimathi here? 
MUKOMANA: Kana upenyu hwangu ndinohupira. 

MUKADZI: Kutaura kuri nyore. Zvaunokwanisa kuita chaizvo 
ndizvo zvinoratidza kuti uri murume. 

MUKOMANA: Ndazvipira. 

MUKADZI: Unoziva kune dare redzimhosva here mutaundi? 

MUKOMANA: Harisi kure zvakanyanya nechitokisi chinochenge- 
terwa vasati vatongwa, pedyo neKanzuru yevatema. 

MUKADZI: Ndipapo. Ipapo, kunze kwemusuo wechitokisi, kana 
kuti pamusuo pedare redzimhosva, kana panzvimbo yese yese 
iri pakati pemusuo wechitokisi nedare redzimhosva, uchaona 
murume ari kutengesa maranjisi. Achange akapfeka shati 
tsvuku. Achange achiimbawo ‘‘Maranjisi akachipa nhasi! 
Tengai maranjisi!’’ Mupe chingwa ichi. 

MUKOMANA: [agumbuka]: Ndizvo chete here? 

MUKADZI: Chingwa upenyu mwanangu. 

MUKOMANA: Chingwa chaDedan? 

MUKADZI: Unofanira kuchenjera zvakanyanya. Nekuti zvawaka- 
takura zvinokosha seupenyu hwemunhu. Wazvinzwa? 

MUKOMANA: Chingwa. Chingwa chete! 

MUKADZI: Hongu. Chichengete seupenyu hwako. Ndichange nda- 
kakutarira. Famba zvakanaka. Tarisa nokuongorora zvese 
zvauchaita. [anobuda. | 

MUKOMANA: Dedan. Kimathi. Chingwa. Kutongwa. Hazviite! 
HAZVIITE! [kamwe kapfungwa kanouya kwaari]. Amai! 
Amai! [anomhanyira achitevera, asi haachavabati anonoka]: 
Oh! vaenda. Zvakare havana kunditaurira zita ravo. Kana kuti 
ndingazovawana kupi? 


Anoramba akamira panzvimbo imwe chete, panguva iyoyo 
anonzwa kazevezeve. 


IZWI ROMUKADZI: Zuva rauchazvibvunza . . . ndoita sei kuti mu- 
mwe munhu arege kufa nenzira dzinorwadza kudaro . . . zuva 
iroro uchava murume, mwanangu. 

MUKOMANA: Kutongwa kwaDedan Kimathi. Ndinofanira KA 
ndiripo ndichizvinzwira. [anobuda.] 

MUTAMBO WECHIPIRI 


Musitiriti 


Mumugwagwa uri pamberi pedare redzimhosva mhomho yavanhu 
yaunganapo. Mukadzi ari kuita somurume, iye akapfeka shati 
tsvuku ari kutengesa maranjisi. 


MUTENGESI: Maranjisi achipa nhasi 
Maranjisi achipa nhasi 
Kana munzira yokuenda kudenga 
Unototi utenge ranjisi. 


Vanhu vari kupfuura vanombomira vachinakidzwa nomutengesi 
uyu vozoenda zvavo. Tinotanga kuona vanhu vatema. Kwozouya 
vachena. Mutengesi wamaranjisi anotarisa chiringazuva chake, 
otarirazve zuva, ofamba nokukurumidza achitevera mhomho ya- 
vanhu — vamwe vavanhu ava vayevedzwa nokufadzwa noutapi- 
tapi hwemazwi omutengesi uyu. 


MUTENGESI: Utapitapi . . . hweranjisi 
Kana womedza! 
Ramba waraira zvakabikwa nechembere. 
[Mazwi anoinda achipera.] 


Mudare 


Zvinhu zvose zvave kuitika mukati medare redzimhosva. Dariro 
riri kutambirwa sedare redzimhosva rinofanira kuti rigone kusha- 
ndurwa nenguva pfupi kuti rive mugwagwa. Vachena vanopinda, 
vakadzi vavo vakapfeka zvokunge vari kuenda kumakwikwi oku- 
pfeka; varume, pfuti dzakasungirirwa muzviuno. Vanogara kudivi 
ravo. Kupinda kwavanhu vatema kunopa mutsauko mukuru ma- 
ererano nembatya dzavo nebhutsu dzakabvaruka. Vanosechiwa 
namasoja echitema ayo anotungamirirwa naWaitina. Zvimuti ne- 
zvimwe zvakadaro zvingangoshandiswa sezvombo zvinotorwa. 

Munguva iyi yose vanhu vatema vanoratidza kuzvonda vachenq 
kwazvo asi vachiyemura zviri kurwirwa naKimathi. Munyori ari 
kutarisa-tarisa mapepa, kunyora-nyora, nokuunganidza zvese zva. 
anofunga kuti mutongi achazoda achizviisa pabhenji romutongi. 
Mudare, vatema navachena vanogara kumativi akasiyana, sokunge 
pane rwizi runovaganhura pakati pavo. Hapana zvokuseka, asi 
vanhu vari kuita kazevezeve namazwi ari pasi. Munyori anovati va. 
nyarare — izvi achireva vatema kunyanya kwete vachena, asi 
zvazvo zvisingareve munhu. Mumwe wevabvakure vechichena ano- 
enda kwaari nokumubata pahuro. 


MUBVAKURE: Sei uchidaro? 

MUNYORI: Ndine urombo, ndine urombo changamire! 
Vanhu vatema vanoita gunun'unu rokuratidza kusafara 
kwavo, vamwe voita sevoda kuvinga vaRungu. Vachena va- 
shoma vanoburitsa pfuti dzavow | 

MUNYORI: Ndanga ndichireva vanhu vatema ava, changamire . . . 
kwete imimi. Chokwadi ndinopika naMwari, kwete i imi. 
Mujoni anouya mberi nokuchimbidza. 


MUJONI: Dzoserai pfuti dzenyu makare! Mugare muzvigaro 
zvenyu. 


Muchena uya anga achipopota navaya vanga vaburitsa pfuti dzavo 
vanomboramba kuita izvi uye vachipopota pamusoro pokushaya 
rukudzo ''kwavatema vanoti vakadzidza’’. Vanozogara zvavo 
pasi, asi vachiratidza kusada. Munyori anogadziridza tai yake, 
okosora, ozogara pasi. 


MUNYORI: Dare, ngarisimuke. _ ! 


Panopinda Shaw Henderson akapfeka somutongi mukuru. Haasi 
kunyengedzera, zvakare iye pachake anofanira kutaridza kuti mu- 
tongi pachokwadi. Mutongi anogara pasi. Voruzhinji vanogarawo 
pasi. Munyori anomupa faira remhosva. Mutongi anoritarisa. 


MUTONGI: Shevedza musungwa. 
Mudare munova norunyararo. Mutongi anoratidza kusava ne- 

hany'a, achiratidza ukuru hwake, asi iyewo. anozopedzisira 
atarirawo kwakatarira vamwe vose. Kichi! Kichi . . . Dedan 
Kimathi anounzwa, akachengetedzwa zvakasimba, uyewo nge- 
tani dzakati nga nga nga mumaoko nomumakumbo. Ano- 
saidzirwa mubhokisi rinomira vasungwa vachitongwa na- 
Waitina uyo ari kubatsirwa namasoja maviri ari kumativi ake. 
Mune runyararo rukuru. | 

MUTONGI: Dedan Kimathi, uchinziwo Wachiuri, uchizviti mu- 
kuru weHurumende kana kuti mukuru wemauto, usina chaipo 
paunogara, uri kutongwa nemhosva yekuti musi weSvondo 
manheru, Gumiguru 21 mugore ra-1956, palhururu kana kuti 
pedyo nelhururu, mudunhu reNyeri, wakawanikwa une cho- 
mbo chinonzi chivhorovhoro, iwe usina gwaro rinotendera kuti 
uve nacho, mukuita izvi wakapara mhosva nekutyora chikamu 
89 chemutemo unochengetedza kuti zvinhu zvisaite manyama 
amire nerongo. Unobvuma mhosva iyi here kana kuti kwete? 
[Kimathi anoramba anyerere.] 

Ndinoda kukuyambira kuti kunyarara kwako ndinogona ku- 
kutora semhaka yekuzvidza dare, izvi zvichiita kuti" ndigone 
kukuendesa kutorongo kwechinguva. 

[Kimathi anoramba akanyarara; vanhu vanoita gunun'unu 
mudare. Mutongi anorova tafura yake kuti vanhu vanyarare.] 
Nyararai mose. Ndichadzokorora zvakare mhosva yako. 
Dedan Kimathi, uchinziwo Wachiuri, uchizviti mukuru we- 
Hurumende kana kuti mukuru wemauto, usina chaipo pauno- 
gara, uri kutongwa nemhosva yekuti musi weSvondo manheru, 
Gumiguru 21 mugore 1956, palhururu, kana pedyo nelhururu 
mudunhu reNyeri, wakawanikwa une chombo chinonzi chi- 
vhorovhoro. Iwe usina gwaro rinotendera kuti uve nacho; mu- 
kuita izvi wakapara mhosva nekutyora chikamu 89 chemutemo 
unochengetedza kuti zvinhu zvisaite manyama amire nerongo.. 
Unobvuma mhosva iyi here kana kuti kwete? 

KIMATHI: Une mvumo yaani, iwe mutongi weudzvinyiriri, yekuti 
ugare pachigaro chekutonga ini? 

MUTONGI: [achitamba-tamba namagirazi ake okuonesa uye achi- 
ratidza kupfava netsiye nyoro]: Rega ndikuyeuchidze kuti tiri 
mudare remutemo, Kimathi. 

! KIMATHI: Dare remutemo weudzvanyiriri. 

MUTONGI: Rega zvakare ndikuyeuchidze kuti uri kutongerwa 
mhosva yakaipa kwazvo, zvekuti ikakubata unotongerwa 
kufa. 

KIMATHI: Rufu. . . 

MUTONGI: Rufu chairwo. . . 

KIMATHI: Kumutongi weudzvanyiriri, mudare reudzvanyiriri, ra. 
kaumbwa neudzvanyiriri, mutemo woudzvanyiriri. Handina 
mazwi andingataure. : 

MUTONGI: Dzimwe nguva-hauchanyatsonzwisisi pamusana peku. 
garisa kwako musango . . . ndiri kureva kuti. . . tiri pano kuti 
uongororwe zvakanaka, kuti uve nekutongwa pasina tsvete. 

KIMATHI: Handibvumi kutongwa nemutemo uyo tisinawo kuga. 
dzira. | 

MUTONGI: Mutemo, mutemo. Kutongwa kuri pamutemo ndihwo 
hwaro hwevanhu vese vakabudirira. Zviri pamutemo zviri pa- 
mutemo. 

KIMATHI: Mutemo waani? Kutonga kwaani? 

MUTONGI: Kune mutemo mumwe chete nekutonga kumwe chete. 

KIMATHI: Kune mitemo miviri nekutonga kuviri. Mumwe mutemo 
nekumwe kutonga kunochengetedza vanhu vane zvavainazvo, 
vanhu vane upfumi, mabvakure, vasvetasimba. Kwoita 
mumwe mutemo, nekumwe kutonga, kunonyaradza varombo, 
vane nzara, vanhu vedu. 

[Mune kufara pakati pevatema nokushatirwa muzviso zveva- 
chena.] 

MUTONGI: Handisi kutaura nezvemitemo yemusango rekuNyanda- 
rua. | 

KIMATHI: Sango reupambevhu? Neusvetasimba? Musango iroro 
ndimo uchaona zvipuka zvichidya nekunwa ropa reavo vari 
kutambudzika nekushingaira: avo vanoita kuti panyika 
pabude chinhu chinobatsira. 

Isu. 

Tinoita kuti mafekitari atinhire 
Tinomirira nekugomera kuti tichawana 
Zuva rakanaka mangwana 

Zvirema 

Tine misana inokotama 

Dikita richierera namapendekete edu 

Tinorohwa 

Tine nzara 

Tinosvorwá nekutarisirwa pasi 
Tinopfirwa 

Tinozvambaradzwa 

Asi tichiramba kukundwa 
Takamirira kuuya kwezuva guru 
Chaedza paGomo reKenya. 


MUTONGI: Ndinoziva kuti uri mudetembi, mutauri mukuru uye 


nyanzvi yezvamatongerwo enyika. Hapana nyika isina mutemo 


wekuchengetedza midziyo ... ndinoreva kuchengetedza 
upenyu hwedu . . . kugara kwedu . . . kuenderera mberi mune 
zveupfumi . . . ChiKirisitu . . . uyewo runyararo. 


[Mumwe wevabvakure anga achipopota uya anonyatso- 
zendama muchigaro chake, achitaura, “Ya, ndizvozvo."' 
nokudzokorora mazwi anga achitaurwa nomutongi, vamwe 
vabvakure vachiita mahonyera okubvumirana nazvo. Mutongi 
hapana chaanotaura.| 


KIMATHI: Ndinoshoropodza mitemo yenyu nematare enyu. 


Chii chazvakaita kuvanhu vedu? Chii? - 
Kuchengetedza vadzvanyiriri. Kupa mvumo dzekuponda 
vanhu: Vanhu vedu, kuvazvambaradza kana varamba 
kunonga masamba enyu nekofi yenyu. 


Kuvaisa mujeri kana varamba kurera vana venyu nekugadzira 
dzimba nemagadheni enyu. 

Kuvauraya varamba kukweva zvingoro zvinotakura harahwa 
nechembere dzenyu. 

Ndinoziva mutemo mumwe nedare rimwe chete: 

Dare romutemo 

waavo vanorwisa usvetasimba, 

Neavo vari kutambudzika asi 

vakabata zvombo vachiti: 

Tinoda rusununguko rwedu. 

Ndiwo chaiwo mutemo weavo vakadzvanyirirwa, 
vanoshorwa, vanorwadziwa, vanotukwa. 

Mutemo wokurwa 

Kutambura 
Kushandura zvinhu. 


MUTONGI: Hapana rusununguko rusina mutemo nekuchengetedza 


runyararo. 


KIMATHI: Hapana mutemo nékuchengetedzwa kwerunyararo pa- 


sina rusununguko. 

Munosunga makumbo angu, 

Munosunga maoko angu, 

Munosunga mweya wangu, 

Moti nhai, hapana udzvanyiriri? 

Zvino mutemo wevanhu unoti: 

Sunungurai maoko angu 

Sunungurai makumbo angu 

Sunungurai mweya wangu! 

Vamwe vatema vanoombera. Vachena vanogunun’una. Vano- 
chengetedza runyararo mudare vanomira vakagadzirira zvi- 
ngaitike. 


MUTONGI: Nyararai mose! [osimuka] Dare rambomira. Musu- 


ngwa achachengetedzwa muusungwa kusvika mangwana apo 
dare richagara zvakare. 


Vanhu vanosimuka. Mutongi anobuda. Paanongobuda chete, 
mumwe wavachena uya anga achipopota, anofamba achienda kune 
musungwa achimutuka. Vamwe vachena vanogadzirira kurwisa. 
Vachengeti vanotora Kimathi nokubuda naye panze vachikuru- 
midza. 


MUBVAKURE/MUCHENA: [Akanongedzera pfuti yake kuna Ki- 

mathi apo anobudiwa naye panze. Ari kupopota nezwi raka- 
kwirira: Mwana wehure, Mau Mau. Zvechokwadi kana iwo 
mutemo wemaBritish watonyanya, kurega matakanana akadai 
achitaura zvaanoda. [ari kupopotera vaya vabuda naKimathi 
kare.] Miraipo hei, kana kuti ndinokupfurai mese pamwe chete 
nerombe rechikomanisiti iro. [anoramba achipopota zvokuti 
vamwe vese vanoramba vangomutarira vava kutya.] Unozviti 
mukuru weHurumende, mukuru wemauto; iwe zvako tsoko 
iwe? [anosvetukira kumusuo kwaburitswa Kimathi nako] 
Teerera unzwe iwe, imbwa zvayo, unofa iye zvino. 


Ndinokudzidzisa mutemo. [Anotendeuka zvino otarisa 
vanhu.] 

Ndaive nemombe nehwai — dzine zvuru: 

Nhasi zviri kupi? 

Ndaiva neminda yechibage nekoroni: 

Nhasi zviri kupi? 

Ndaiva nemukadzi nemwanasikana: 

Nhasi vari kupi? 

Vakapondwa. Vakapiswa. Vakaremadzwa nebenzi iri nechi- 
kwata chake chemhondi. 

Ndiani ane upfumi angarare nhasi uno? 

Hwahwa hwoora kana kuvava. 

Nditarisei muone. Handisi tsimbe ini. 

Handingave zvangu Delamere kana kuti Grogan. 

Ndiri mushandi 

Ndakauya munyika muno somusoja 

Musojawo zvake. | 

Ndakarwisa vamabhangi, vanopa zvikwereti zvose nehofisi 
yedu inofanira kubatsira isu — zvose izvi zvakandionesa 
ndondo. 

[Achinongedzera pfuti kugere vatema asi ivowo vanoratidza 
kumushatirirwa nokushaya hany'a naye.] 

Munofunga kuti zvaive nyore? 

Apo ndakati ndichizororawo ndidye zvesimba rangu 

ndipo motanga kurwisa. 

Ndaigarisana zvakanaka nemabhoi angu 

Vaifara papurazi pangu 

Ndaivapa zvese, kuvavakira chikoro, 

chipatara . . . zvese zvavaida 

Vaindida 

Hongu, paOlkalau vaitaura nezvepurazi rangu nokushamiswa. 
Vasevenzi vanoteerera, vanovimbika uye kuita zvose 
zvavanenge vanzi vaite. 

Ndipo pakauya Satani uyu, mukuru wehondo 

aimbova munyori wezvokumukaka, zvino ava munyori 
wemhiko dzokurwa, mhondi! 

Vanhuwo zvavo, vese kanganise 

kanganise pfungwa dzavo 

Ovatsaudzira napavakanga vasina kumbofungira napo 
nezvimishonga zvake zvisina maturo! 
Chokwadi chaizvo ndinopika! 
Mukadzi wangu, mwana wangu! 
. Midziyo yangu. 
Nhasi, nhasi chokwadi unofa. 
[Munonzwikwa mheremhere, apo mubvakure uya anoda ku- 
pfura. Akamira panzvimbo pokuti nzira chete yasara kubuda 
nayo ndeyapamawindo.] 

CHEMBERE YECHIKADZI YECHICHENA: Usadaro kani, Dick! [ichi- 
ratidza kutya kukuru]: Mumwe, ngaamubvutire pfuti iyo ne- 
kuchimbidzika. Kuri ikowo kuita kwemakudo aya. [Vamwe 
vatema vanoshatirwa nokusafarira zvataurwa izvi.] 

MUJONI: [anopinda aine masoja mazhinji echitema eK.A.R. Ano- 
taura kumuchena uya.] VaWindhoek, bvisai pfuti iyo. Ticha- 
ona kuti mutemo waitwawo nemazvo. 

MUCHENA: [achiramba aripo achipaumba]: Mutemo waitwa? 
Mutemo wamazinyi? Manzwa tsvina yanga ichitaurwa negudo 
iri here? Ndipo mutongi anga akati mazinzeve kwangwa kuba- 
ngoteererawo kani. Kwete! Kwete! Hazviite! Pfuti iyi ndiyo 
ichatonga nhasi! [achikakaratsana nomusoja uya, furo 
richipupuma sebenzi]: Mukuru wehondo, Changamire, Ded 

. Ded Kimathi. Ndichakuuraya chete noruoko rwangu. 
[Apo musoja uyu anokakaridzana naWindhoek, pfuti iya ino- 
rira. Anoburitswa panze. Vanhu vose vanoparara mukati me- 
bongozozo negakava, apo musoja anoburitsa vanhu mudare.] 

Mumugwagwa 


MUTENGESI (MUKADZI): Maranjisi aderera mutengo nhasi 
Maranjisi achipa pano nhasi 
Idya rimwe chete unzwe parere mwoyo! 
[Mutengesi anosangana navanhu vari kubva mudare. Havana 
hany'a naye, asi anoenderera mberi norumbo rwake rwokusha- 
mbadza. Voruzhinji vanobuda, mudariro mosara mutengesi 
ega. Anoita kunge ane waari kutsvaga.]: 
Maranjisi pano nhapitapi! 
Idya rimwe chete unzwe parere mwoyo! 
Kana wamedza ndipo unoti 
tsuro ndisunge! 
Kana munzira yekuenda 
kudenga unototi utenge 
ranjisi. 
Anobuda. Kwopinda mukomana. Akabata chingwa. 

MUKOMANA: Mai vaya vanditaurira kuti anenge ari nechepano 
apa. Asi handina kuona mutengesi wemaranjisi kana ani zvake 
ari kutengesa michero. Asi mukadzi uyu! Sei asina kuenda ne- 
chingwa chacho iye? Kutya. Ndizvozvo chete. Kutya. Sei achi- 
funga kuti ini ndipinze upenyu hwangu mungozi ndichiendesa 
chingwa, rofu rechingwa chete, kuna Kimathi? Ini ndinozvi- 
ziva kuti Kimathi haadyi chingwa. Saka kana asiri iye Kimathi, 
uri mumvuri wake wavabata? [Oita kunge oda kufamba]: Asi 
zvino ndichamuwana kupi mukadzi uyu? Ndazviziva. Anga 
asingadi kuti ndiendese chingwa ichi kuna ani zvake. Anga 
achida kundiedza kuti aone kuti ndingadye chingwa chacho 
here? LAnodimbura kadimbu kechingwa.] Asika, ati anenge 
akanditarisa pese pese nguva dzose. [anoedza kupfekera ka- 
dimbu kaya pakare. Ari kuyeverwa chaizvo neizvi zvaari kuita 
zvokuti haaoni musikana apinda. Musikana anomuona, ombo- 
zeza, oedza kudimbura nomudariro zvinyoronyoro. Muko- 
mana anozoona musikana. Anokanganwa nezvekachingwa 
kaya.] | 

MUKOMANA: Hei! Iwe. Mari yangu! 

MUSIKANA: Handina mari. 

MUKOMANA: Ndichakuratidza! 

[anoedza kudzivirira musikana kuti asapfuure, asi anongoma- 
nikidzira opfuura obva amhanya achibva mudariro. Muko- 
mana anononga chingwa obva amhanya achimutevera. | 


Kutongwa Kwokutanga 


Kutongwa kwemhosva yaKimathi uko kunotora matare mana, 
kunoitirwa muchitokisi chake nguva dzose. Chitokisi ichi chinofa- 
nira kutiyeuchidza dare redzimhosva. Kimathi agere mukona, ne- 
ngetani refu dzomumakumbo ake dzichirembera mushure make. 
Akachengetedzwa zvakasimba. Panopinda Henderson, Kimathi 
akazendama zvake namadziro. Anofamba zvishoma zvishoma apo 
anopinda muchitokisi obva amira achiteerera Kimathi uyo ari 
kutaura ega. | 


KIMATHI: Hope. Zviroto. 
Karunani-ini 
Ihururu 
Muthunduri _ 
Minda yenzimbe mandakakurira 
Mitunhu yandakakurira yakasvibira. 
Rwizi rweNdi-ini 
Umo ndaigezera muviri 
Ndichituhwina ndiri mutwi zvangu 
mumvura yaitonhorera! 
Nhasi dzondishanyirazve 
Nzvimbo dzose idzi 
notumiswaswaira twomumasango 
mandakatangira upenyu hwangu. 
[Ari kutaurira munhu asipo — mupfungwa make muino 
mufananidzo wamai vake vava kupenga.] 
Mai vanguwo-o . .. kwete . . . musachema. ` 
Handina kutadza pandakasarudza 
nzira yokutambura iyi. 
Dai ndisina kuitazvo, ndaizokwanisa sei 
kukutarisai kuuso hwenyu? 


32 


Ndiregerereiwo. Ndati ruregerero, amai. 
Kana rudo rwenyu kwandiri 

Ruri irwo rwaita kuti 

Mutambure nepfungwa zvakadai! 

Asi tichakunda chete, 

Amai vedu, isu vana venyu, 
Tichakunda chete: Hazvikoni! 

HENDERSON: Hei, Dedan. Mukuru wehondo. Ko, chava chiizve 
ichi? Wava kuzvitongesaka? 

KIMATHI: Ndiwe ani? 

HENDERSON: Mambo Shaw Henderson. oe vako vese vano- 
ndiziva. Ndiri shamwari. 

KIMATHI: Shaw Henderson chaiye! Shamwari nemhondi yava- 
tema, puu! 

HENDERSON: Zvinonetsa newe Dedan ndezvekuti hauvimbi ne- 
vamwe vanhu. Chinzwa, ini ndauya murunyararo. Handina 
pfuti. 

KIMATHI: [nekukasharara]: Ndinozviziva kuti hauna pfuti. Une 
mashoko. Nehurukuro. Nekuvimbisa zvinotapira. Chenge- 
tedza mweya wako wawange uchida kushandisa. 

HENDERSON: Teerera unzwe Dedan. Vanhu vako vanovimba neni. 
Vandituma kuti nditaure newe kuti dzimwe nguva musoro 
wako wakaomarara unganzwisise. 

KIMATHI: Unonyepa iwe! Vanhu vapi? Vatengesi? Mapurisa? Ne- 

mapuruvheya! Vanhu vako ava [anomboridza tsamwa, neka- 
ukasha]: Lenana, Wang'ombe Karuri Gakure, Njiri Waruhiu, 
Luka Kanyanjai, Mumia nevamwe vakadaro. . . 
Chinzwa, Shaw Henderson — shamwari yevatema — haugoni 
kundinyengedza, kunyange ukauya wakaita sei. Kana pawa- 
pinda ndanga ndatokuona muhope dzangu kare. Varanda vese 
vawakanyengedza kare. Mutapi wavaranda, ndibvire! 

HENDERSON: Uchiri kungofunga zvokurota nazvino? Uchiri ku- 
yeuka tsamba yawakambonyorera munin'ina wako Wamba- 
raria here? 

KIMATHI: Usandinyaudze nemazita evatengesi, wanzwa? 

HENDERSON: Hauna kuzombomuda, handiti? Naiyewo | ari kuti- 
batsira. 

KIMATHI: Akatengesa nyika kuti dumbu rake rigute. 


33 


EE ea ee ee ee 


HENDERSON: Waitya kukundwa naye ... waitya kutorerwa 
ukuru, handiti? Unotya munhu wese, vanaGeneral China, na- 
vanaStanley Mathenge, vese, unovambweta. 

KIMATHI: Kutya? Handina kumbotya kukwikwidzana nemunhu 
ini. Ndakagara ndakachengetedza kusatengeswa kwehondo ye- 
rusununguko nevanoda kukohwa pavasina kurima, nevavo va- 
norwira rusununguko rwerudzi rwavo chete. 

HENDERSON: [achida kunyepera kumufadza]: Saka ndichiti uno- 
fanira kurarama. 

KIMATHI: Unorevei nekuti ndirarame? Uku ndiko kutsvinya 
chaiko kweupambevhu hwemaBritish! Ndiwe ani unopa 
munhu kana kumutorera upenyu? 

HENDERSÓN: Chinzwaka, Kimathi. Ndauya kuti tiwane zvatinga- 
ronge. 

KIMATHI: Zvirongwa! Bvumirano! Zvisungwa! Ingani nyika dza- 
makaparadza, mozoti mushure a! Maererano nechirongwa 
kana chibvumirano chakati, vakanga vatipa nyika yavo ne- 
upenyu hwavo zvese? 

HENDERSON: Chinzwazve, Dedan. Ini ndiri musojawo zvake. 
Ichokwadi kuti dzimwe nguva ndiri mutikitivha, muvhimi we- 
vanhu, asi pamwoyo wangu zvese ndiri musoja. ‘‘Nanga pawa- 
kananga’’ ndicho chinangwa chemusoja. Unoonaka ini handisi 
mudetembi, kana muroti sewe. Mangwana unenge uri ku- 
tongwa. Unofanira kubvuma mhosva yako mudare ma- 
ngwana. 

KIMATHI: Kuti ndine mhosva? Ndine mhosva? Kuita sendine mho- 
sva? Ndibvume kuti ndine mhosva. 

HENDERSON: Chinzwaka iwe, usade kundivhundutsira neziso ra- 
kasara panzara iro. 

KIMATHI: Unofunga kuti wandibata kumeso ini? 

HENDERSON: Riinizve? 

KIMATHI: Nhasi uno. Mudare rako remahumbwe. 

HENDERSON: Unoreva chii? - 

KIMATHI: Asika, wanga uchinyatsotaridzikawo semutongi chaiye 
uri mumbatya dzako dzeutongi. Kunyange zvapo pasina chiri 
kutongwa. 

HENDERSON: Handisi kutamba pane zvandataura izvi. 

KIMATHI: Enderera mberi tinzwe. Ndezvipi zvaunazvo? Tipireka 
tinzwe mamwe manyepo awauya nawo? 

HENDERSON: Ndakutaurira kare kuti unonyanya kufungira va- 
mwe. Hapana kubata kumeso apa. Ndinokuvimbisa pacho- 
kwadi semuBritish anoremekedzwa. Bvuma chete iwe, ugoona 
kuti tinokuuraya here. 


| KIMATHI: Iwe? Munorega kundiuraya? Uri mwoyochena wei 


chaizvo womupambevhu? Ini ndanga ndichitofunga kuti ndi- 
nofanira kuurawa sokureva kwenyu. 

HENDERSON: Ndiri musoja. Ndati ini: ichi chirongwa chekuti iwe 
bata nepapo iniwo nepapo, kwete zvomwoyochena zvowotaura 
izvo. Tiri kuda kuti hondo iyi ipere. Stanley Mathenge achiri 
musango. Iwe ukangoera wakumbira ruregerero chete uyezve 
wabvuma kushanda pamwe chete nesu, vose havamborega ku- 
buda musango mavari umu. 

KIMATHI: Kana ndadaro iwe wobva wapiwa kamwe kanyembe ka- 
Mambo George, handiti? Nyembe! Nyembe kani! Unofanira 
kuuraya vanhu nekuparadza nyika here kuti upiwe nyembe? 

HENDERSON: Chinzwaka, pakati pedu tiri vaviri, hatifaniri kunye- 
perana. Nyika dzinorarama pamusana pemasimba adzo uyewo 
kuchengetedza zvinodziraramisa. Tinofanira kuzvidzikisira ne- 
kuzvichengeta. Zvichabatsira isu tose, kunyanya iwe, kuti ti- 
pedze hondo yatinetsa iyi. f 

KIMATHI: Vanyengedzi. Tumazwi tunotapira itwo tuine chepfu 
mukati sekarurimi kenyoka. Unofunga kuti ndiri chituta ini? 

HENDERSON: Ndizvo zvimwe nevamwe vese, vanaChina, Gati, 
Hungu, Gaceru, kana munin’ina wako Wambararia chaiye avo 
vave kutibatsira. Pekutanga vaimboramba kuti ndiri kureva 
zvandaireva. Asi chiona, hatina kuvauraya. 

KIMATHI: Hoo! Saka makazosunga upenyu hwavo nhaika! 

HENDERSON: Sei uchipidigura zvandinenge ndataura uchidaro 
Dedan? Inzwaka, ndinoziva kuti hauzobvumi zvako asi kwa- 
ndiri, iwe uri mumwe munhu andinodisisa zvikuru. Haucha- 
yeuka here zviya zvataiswerotamba tose tiri pwere, mugomo 
reKenya? Yeuka zuva riya rataitamba mumwe sebhiza mumwe 
semutasvi. Takaputsika. [Anoseka.] 

KIMATHI: Unoreva kurovera kwandakakuita pasi kuya here! Uka- 

` zoenda uchimhanya uchihohora kuna amai vako. 

HENDERSON: Bvumawo kuti paya wakaita zvakaipa! 


KIMATHI: Hongu. Asi waida kuti ini ndive bhiza iwe uri mutasvi- | 


ka? 


HENDERSON: Aika, shamwari, panofanira kuve nebhiza nemu- | 


tasvi. Pakashaya kudaro hapana mutambo. 

KIMATHI: Panofanirwa kuva nemabhiza nevatasvi nhai? Saka ini 
chirega ndiite sebhiza raBalaam, [anoridza tsamwa]. Iro raka- 
potsera vatenzi varo pasi [anombonyarara]. Saka, unoona, 
kana mhuka dzaunovhima dzikange dzonyatsozivawo ku- 
vhima vavhimi vadzo, mutambo wekuvhima uyu unobva wa- 
pera. 

HENDERSON: Haugoni kumbobvisawo pfungwa dzako dzemusa- 
ngo kwekanguva nhai? Kudeuka kweropa uku kunobatsira 
chii? Vanhu vako, Dedan, ndivo vachashaya chavanowana. 

KIMATHI: Kana ari maBritish takagara tisina chatinowana, ya-a, 
asi zvino tava pane rimwe danho idzva. Iyi ihondo itsva. Ropa 
redu rakadeuka tichikurwirai hondo dzenyu nemaGerimani, 
maJapani nemaTariyana. Asi iye zvino ropa redu richadeukira 
nyika yedu, rusununguko rwedu, kudzimara matiza. 

HENDERSON: Waakurota zvakare. 

KIMATHI: Hongu. Ndicharamba ndichirota kudzimara zvichemo 
zvangu zvanzikwa, vanhu vedu vasununguka. 

HENDERSON: [Zvamukandisa mapfumo pasi kuti zvese zvaaedza 
kuti Kimathi abvume zvaramba. Pameso pake panoratidza 
kuti apererwa nemazano ake ose.] Rega ndikutaurire cho- 
kwadi, Dedan. Ndinoyemura vanhu vakashinga. Vanozvida. 
Ndinoda nyika yako nevanhu vako. Ndizvo zvaita chete kuti 
ndiuye seshamwari tizokurukura — 

KIMATHI: [Anopopota, haachadi kunzwa zviri kutaurwa.]: Ki- 
mathi wa Wachiuri haambofa akatengesa hondo yerusunu- 
nguko rwevanhu. Hazvimbofa zvakaitika! 

HENDERSON: Tarisa uone. Nditeererewo pazvinhu zvinokubatsira. 
[Kimathi anotarisa zvake kurutivi, uyu Henderson achiende- 
rera mberi nenyaya yake.] 

Ndinoziva zvakawanda pamusoro penyika dzavakutongwa ne- 
vabvakure. Baba vangu vakabva kuScotland. . . Isuwo taka- 
mbotongwa nemaBritish. Asi ndinoda kukutaurira chokwadi 
chakananga, iwe Mambo Jones. Ndezvechokwadi kuti dai aka- 

ramba ari muScotland hapana chaaiwana nokuti munyika 
imomo zvoupfumi izvi vazhinji vanotoita zvokurota kuhope. 
Zvino munyika muno zvinhu zvakanga zvakavanakira. Zvi- 
kwereti vaipihwa, zvikwata zvemitambo zvirimo. Kuvhima vai- 
vhima pavaidira. Zvechokwadi zvatinazvo muno zvinorwadza 
mwoyo yeavo vasinazvo. Gara zviya, mashoko ako mudare 
nhasi anga akanaka chaizvo. Wanga uchitaura zvechokwadi, 
asi ini semutongi handifaniri kuwana divi randinorerekera. 
Kurwa, hongu kana isuwo tine kodzero yekurwa, kurwira, ku- 
chengetedza utano hwevanhu hwakanaka, magariro netsika 
dziri maererano nechitendero chechiKirisitu. Ini ndiri chizva- 
rwa cheKenya, nemasimba kana nekodzero. Kana une kodzero 
une simba. Zvechokwadi inzwa zvandiri kutaura. Ndakakurira 
muNyeri, ndiri kurwira zvandichawana muhondo iyi. Asi di- 
kita pamwe nekufunga kwakapindawo mukurwa uku. Dedan 
Kimathi, unofanira kubvuma mhosva. Upenyu hwako hwaka- 
kosha kudarika zvaunotendera muupenyu. Wakambotsidza 
nekupika kuti muRungu haambofa akakubata, asi nhasi uri 
muchitokisi. Upenyu hwako huri pakati pekupona kana kufa. 
' Bvuma, bvuma, bvuma mhosva. Hongu uyu mutambo, taura 
zvaunoda, uchawanawo upenyu hwako. Chete tinofanira ku- 
pedza hondo iyi. Bvuma mhosva, uchengetedze upenyu 
hwako! 

KIMATHI: [Anoshatirwa, nekudzipa Henderson pahuro.]: 
Upenyu. Upenyu hwangu? Ndizviurayise kuti iwe urarame? 
Iwe ndiwe ani, mupambi, anodya vamwe vanhu, unoti unoche- 
ngetedza upenyu hwangu? Upenyu hwangu, upenyu hwevanhu 
vangu. 

Kuhutamburira 

Kuhurwira | 

Kwete sewe, unorwira kuchengetedza 

Kuita vamwe varanda 

Kudzvanyirira vamwe 

Kusveta vamwe simba 

Asi 

-,. A Kupedza uranda, neusvetasimba, 

Kudyanana kwanhasi. 
Buda muno. Gonzo romunhu. 

Enda kumadzimambo ako 

unovaudza kuti: 

Kimathi haafi akatengesa Kenya 
kumaBritish kana kuna ani zvake 
Wechizvarwa chinodya vamwe vanhu, 
Nhasi uno kana nariini! 

HENDERSON: Mapurisa! Mapurisa! 
[Misiwo inovhurika, mapurisa anochengetedza vanhu vari mu- 
chitokisi vanomhanya vachipinda nepfuti. Kimathi anomure- 
gedza.] 

HENDERSON: [o chiemerbay: Ndichakubata. Chokwadi ndino- 
pika, ndichakubata. Ini Shaw Henderson, ndichakugadzira. 
Ndinoziva pfungwa yemunhu mutema ini. Munhu mutema 
chokwadi ndichaseka zvangu pekupedzisira. [anobva abuda.] 


Kutongwa Kwechipiri 


KIMATHI: Chengetedza upenyu hwako. 
Mupambevhu ndiye azova muponisi wangu nhasi nhai? 
Kuponeswa kuti ndipinde muuranda utsva. 
Hapoka apo vana vevhu! 

Inini here Kimathi wezera relregi! 
Ndakabatsirwa navanyamukuta, 

ambuya hweguri bofu, 

Munhuwo zvake, mutamburi. 

Vakandipa simba ravo, vakasiya simba 
ravanhu vedu mandiri 

ndakanzwa shungu . 

dzoupofu hwavo, simba rourema 

hwavo, richipinda mumapfupa angu. 

Zvainge moto kupisa, iwo uri mwenje 
pakundivhenekera. | 

Kuponesa upenyu hwangu? 

Vanoreveiko vanhu ava? 

Handizoregi zvandakagara ndazvirongera kuita: 
kutamba ngoma inotambwa navanhu vokwangu! 

Kamutambo: 


[Kunouya zvikwata chimwe nechimwe zvakasiyana-siyana zvichi- 
tamba nokuimba nziyo nemitambo inoitwa nevanhu vakasiyana- 
siyana venyika yeKenya. Kana chikwata chimwe chapedza, chino- 
famba chakaenda nepamberi pedariro chondomira padivi, chimwe 
chouyawo. | 


KIMATHI: Vajita mitambo iyi 
Mupambivhu wechichena 
asati apinda mudariro . . . 
pakuyarutsa vana vavo... 
parufu ... pamichato . . . 
Mupambivhu achizouyawo 
Vanhu vachibva vatanga 
kutambawo mitambo yakasiyana neyavo 
yekare. 


Panosvika, zvino ishe wechipambevhu. Kutamba kwezvikwata 
zvose zvino kwava kwokutya nokudzvanyirirwa. Vanodikitira ku- 
tamba zvinenge zvokumanikidzirwa, vobuda mudariro vachite- 
verwa naishe mubvakure uyu. ; 


KIMATHI: Vanhu vangu kani! 
Tingaimbe nekutamba zvakadai seiko 
Munyika isiri yedu? | 
Tingaimbe nekutamba zvakadai seiko 
Iyo mvura kwese kwese ichivava? 
tingatambe sei ngoma yekutya nokushorwa iyi? 
Iyi ndiyo yaive . . . kwete, ndiyo mibvunzo yatinofanira 
kubvunza. 
Kunyatsoongorora 
Ndakatanga ndiri murongi webato revechidiki 
Takaunganidza vanhu kubva kumatunhu manomwe 
akatenderedza Karunaini. 
Taizvidaidza kuti Gichamu 
Takatanga mitambo mitsva 
Tichitaura pamusoro pehondo 

yatakanga takatarisana nayo 
Tichigadzirira hondo iyi. 


Mutambo: 


[Vatambi vaya vanodzoka vachiimba chimbo chechimurenga va 
chitamba mutambo wokurwa.] 


KIMATHI: Takamira pachikomo cheGithuri 


Kuruboshwe kune muzanda wesango reNyandarua. 
Kurudyi, gomo reKenya 

Pakati pawo patakanga takatarira 

Zvichienda kudarika Nanyuki neNaro Moru 

Paina mapani eNyeri, nenyika yatakabirwa 
Taizvibvunza 

Kwenguva yakadiiko 

Isu vana veGichamu, vomuKarunaini vezera diki relregi, 
Tichiregera vanhu vedu vari 

Varanda nenzara, zvirwere, nekusuwa 

Munyika yedu 

Iwo mabvakure achidya 

Nokupfodora hope matumbu avo akaguta? 


Kunopinda chikwata chevamabhangi — kutenga nokutengese. 
rana. Muchena ari muchikwata ichi anofanira kutoredzera 
vaya vanonzi ndivo vane mari munyika dzavaRungu. Wechi- 
piri ndewokulIndia, wechitatu munhu mutema uyo asingatauri, 
asi anongoramba achigutsurira musoro chete kuti ari kubvumi- 


rana nezviri kutaurwa. 


WEMABHANGI: Uri kutaura chokwadi, Dedan. Zvirwere. Nzara. 
Kusaziva. Idzi ndidzo mhandu chaidzo dzevanhu vako. 


KIMATHI: Ndiwe ani? 
WEMABHANGI: Nguva imari. Ini ndiri, kana kuti isu tabva kuma- 

bhangi, ma/nsurance nemafekitari. Ungangotiti .. ..zvako 
vamiriri vezvemabhizimisi. Unoona, Dedan, hondo iyi iri ku- 
dzosera shure kubudirira kwenyika, nekuti mari haisi kusha- 
nda nenzira kwayo. 


- 


KIMATHI: Kubudirira! Mari. Mari ndiko kubudirira nhai? 

WEMABHANGI: Handikushore. Nekuti ungangosava neruzivo... 
rwakanyanya panyaya dzeupfumi uye nhoroondo yezvakaitika 
kare. Ndaive munyika muno iwe usati wazvarwa. Kuvaka 
Standard Bank, National neGrindlays Bank. NeBarclays Bank. 
Ndini ndakaita kuti nyika ino inzi Kenya nhasi. Ko, unoti aka- 
bvisa mari kuti zvitima zvifambe munyika muno ndiani? 


Kamutambo: 


[Vashandi vechiKura nevechiSwahili vari kuvaka njanji. Vano- 
tandaniswa navarwi vechiNandi vachitungamirirwa naKoitalel.] 


WEMABHANGI: Wazvionaka! Vanhu vako zvakare ivava ava. 
Makore gumi bha vachingorwisa, iyo nyika ichingodzokerawo 
shure. Asi chiona zvakazoitika basa racho rataida razopera 
zvaro. Varimi vokure vakauya. VanaDelamere. Vavhimi. 
Vanaswerakuenda shamwari yezuva vaiti mari ndeyokufurisa 
dzihwa. Tisu isu takanga takangoti kwati kwati navo, tichivapa 
zvavaida, vachiripa pataidawo. Handifungi kuti uchitarisa 
nhasi uno ungati havana kushandura nyika ino. Mombasa, 
Nairobi, Nakuru, Eldoret, Kitale, Kisimu. Madhorobha ama- 
zuvano. Migwagwa yacho — yanhasi uno chaiyo. 

KIMATHI: Nyatsotaura zvakanaka. Unoreva chii? Ndakanga ndi- 
siri kurwisa mabhangi kwete. 

WEMABHANGI: Ha! ha! ha! Uri munhu akangwara Dedan. Ha- 
pana chikonzero chekurwisa mabhangi. Tiri shamwari dzako 
chaidzo. Pekutanga takanga tisinganyatsofarira hurumende 
yemunhu mutema.... Taifunga kuti ingangove ngozi kune 
zvemari. . . . Asi iye zvino tadzidza chimwe chokwadi kubva 
kuGhana, Nigeria, Liberia kana neIndia. 

MUKURA: Zvechokwadi chaizvo! Dedan. Mulndia — tine kuzvito- 
nga kuzere, nerusununguko rwekuita mari. Iyi ndiyo shamwari 
yedu chaiyo. Kwete zverusaruraganda. Tinokuregai muine 
tsika dzenyu, muchinamata pamadiro ... pose pamuno- 
dira... . Hatina basa... nazvo chero . . . tichiita mari... 
shamwari yangu. 

KIMATHI: [anonyanduka]: Vamwe vanhu vedu vakapfuura nemu. 
India vachibva kuBurma. MuCulcutta, Dehli, Bombay, vaka. 
ona vanhu vari kufa nenzara, vanopona nekukumbira. . . Va. 
kaona vakadzi vachitengesa miviri yavo kuti vawane tu. 
mari. . . Makazoti here ‘‘kwete’’ hatichadi zveurombo? 

MUKURA: Tiri kuedza. Zvishoma nezvishoma: Asi ziva kuti tine 
chitendero chedu. Tine mureza wedu. Tine rwiyo rwenyika 
yedu. Zvakare pari zvino tavewo nevaridzi vemabhangi vechi- 
Kura. Ha! ha! 


WEMABHANGI: Chiteerera unzwe. lye zvino tagadzirira kushanda 
nehurumende yevatema. Asi tichashanda pamwe chete. 
Chete. . . 

KIMATHI: Chete! Chii? 


WEMABHANGI: Reurura. Kumbira ruregerero. Bvuma mhosva. 
Ugoshanda pamwe nevamwe — sezvakaita vamwe vatungamiri 
vemauto ako vakabvuma izvi. Taurira vanhu vako vabve mu- 
masango. Tinoda runyararo. Hapana kubudirira pasina runya- 
raro. Kana pava norunyararo tozogona kuvakisa mahotera 
makuru ... anozogara vashanyi kubva kune dzimwe nyika 
. . . kuvaka nzvimbo dzokuzororera pedyo nenyanza . . . ku- 
vaka dzimba dzekunwira nekusasana usiku . . . migwagwa ye- 
tara... kana mafekitari ekugadzira mafuta. . . Vashanyi va- 
chatutirana muno vachibva kuAmerica, Germany, France, 
Switzerland neJapan. Kushandisa mari kuti izvare imwe uku, 
shamwari yangu, kubudirira, kuenderera mberi uyewo zvino- 
reva rufaro. 


KIMATHI: Ko, vanhu vangu? 
WEMABHANGI: Vanhu vako ndevapiko vaunongoti vanhu vangu? 


KIMATHI: Avo varidzi venyika vakadzvanyirirwa ... avo vose 
vane simba rakashandura nyika ino. Nekuti hachisi chokwadi 
kuti imari yenyu yakavaka nyika ino. Idikita redu. Maoko edu. 
Vanhu vedu vanopindawo papi mukuonera nekubatira pamwe 
chete kuti tibudirire kwamunoreva uku? 

WEMABHANGI: Varombo vanogara varipo. Kana kuAmerica, 
England, France, Germany, Switzerland, Sweden, Japan... 
nyika dzose. Kwese kwese kune varanda nemadzishe. Kune va- 
nenge vachitengesa simba ravo, vane mari vachitenga simba 

racho. Kune vashandi nevanoshandirwa, zvinhu zvinongogara 
zviripo izvi. | 

MUKURA: Ichokwadi! Ichokwadi! kana muchitendero chinoera 
...kune vashandi. . . 

KIMATHI: Chitendero chinoita vamwe vanhu varanda! Sezvaka- 
itawo upambevhu, hunoita kuti avo vanenge vatorerwa nyika 
yavo, vadikitire nekushingaira, ivo vapambevhu vozongouya 
zvavo vokohwa. 

WEMABHANGI: Rusarura rudzi. . » Kwete. Rusaruraganda ... 
kwete. Izvi zvingangove zvaive zvakakodzera kare kare kuma 
1930. Asi nhasi uno tave nevanhu vatema vakadzidza [anono- 
ngedzera munhu mutema waainaye, uyo anogutsurira] hapasi- 
sina kodzero yesaruraganda. Tachenjerawo iye zvino. 

MUKURA: Ichokwadi! Ichokwadi! 


KIMATHI: Mari ... yokuti nditengese vanhu vedu ... kwete. 
NDARAMBA. 

WEMABHANGI: Sezvandambotaura: Nguva imari. Sara uchinya- 
tsofunga. | 


KIMATHI: [anonongedzera kumunhu mutema wemabhizimisi uya] 
Judas! Mutengesi! 
Vanobuda. 


Mumugwagwa 


Munopinda musikana, achifamba zvishoma, achiratidza kuti ari 
kufunga. 


MUSIKANA: Ndaneta ... nokumhanya. Upenyu hwangu hwese 
ndichingomhanya. Kugara ndichingova mumugwagwa. Va- 
rume vachingondinetsa. Ndaimbovewo mwanasikana anovi- 
mbisika, anoshanda. Mwana anobva mumhuri yechiKirisitu. 
Taigara kumayadhi avarungu. JESU NDIYE MUSORO WE- 
MBA INO. MUNHU ASINGAONEKWE PATINENGE TI- 
CHIDYA PESE. NDIYE NYAKUTEERERA HURUKURO 
DZOSE. Ndakatiza chikoro nekuti mukuru wechikoro aida 

kuita zvinhu zvakaipa neni. Nguva yose yaingove: Iwe imbo- 
sara, endesa huni idzi kumba kwangu, endesa choko idzi nema- 
bhuku aya kuhofisi. Zvino onditevera, nyambirwa iye chaaida 
kubata mazamu angu chete. Saka ndakarega chikoro. Ndaida 
kugara pamusha, ndichizvidzidzisa kusona kana zvimwe zvi- 
ngandibatsira muupenyu hwangu. Asi baba vangu havaimboda 
kuzvinzwa izvozvo, vainditi ndiri tsimbe, vakandiendesa kupu- . 
razi yemubvakure aive neutsinye ainzi Jones. Aigara akati- 
ranga! Ndakadzimara ndikatiza pamba, kubva kuna baba 


vangu pamwe chete naJones. . . Ndava muguta, zvino kwa- 
kange kwava nevakomana — nguva dzose kwaingova ku- 
netswa. .. . Ndakanga ndisingadi kufa nenzara! Ndakarasiki- 


rwa neumhandara hwangu apo ndaifunga kuti ndiri kutiza kuti 
ndichengetedze umhandara uhwu. Hapana imwe nzira yekuti 
ndairarama nayo. Mari yacho pakanga pasina nezvemari yose. 
Nedzimwe nguva vaindirova mushure, vachinditi ndiri pwere. 
Kwete. Iye zvino handichatiza zvakare. Musikana haanga- 
rambi achingomhanya upenyu hwake hwose. 


Kunopinda mukomana. 


à 


MUKOMANA: [kaasi kuona musikana]: Ndinonzwa kunyara. Nda- 


kanganwa mazwi emukadzi uya; akati handifaniri kumborova 
musikana uya zvakare. Iye zvino ndinoona seari kunditarisa, 
achinditsiura. Ndiri kunyara chaizvo. : 


IZWI: Iye zvino uri mhuka yemusango, zvekuti musikana uya ana- 


tsa kukuti zibenzi. 


Musikana anoburitsa banga muhembe make. Mukomana ano- 
muona. Anonzwa urombo chaizvo. 


MUKOMANA: Handisi kuda zvekurwa newe. 

MUSIKANA: [nezwi rine hasha): Mbwende! 

MUKOMANA: Ndiri kutaura zvechokwadi. 

MUSIKANA: Zimbwende. | 

MUKOMANA: Ndiri kuda kukumbira ruregerero. 

MUSIKANA: Kuda kundinyengedza. Zimbwende. Munhu ane mu- 

kundo. Mhuka zvayo. Handikutizi zvakare. Handimbofa nda- 
katiza ani zvake. Hazviite. 


Vanongodzvokorana chete vakanyarara, musikana achidedera 
nehasha, achifamba, banga mumaoko achivinga mukomana. 
Vanotendererana, sokunge vari kuda kunyatsoerana kuti mu- 
kuru ndoupi. 


MUKOMANA: Donhedza banga iro pasi. 

MUSIKANA: Uya tione kana url mukomana. 

MUKOMANA: Ndati kanda chinhu icho pasi. Unoziva here zvandi- 
noda kukuita? Ndinokubata, ndokutakura, kwaakurova-rova 
magaro ako. Ndiri kuda kuti uone kuti handisi kuita zveku- 
tamba newe. Handichadi kuti undidzorere mari iya. Ichengete 
zvako. Unongoidawo sekuda kwandinoiita. Ndainge ndaka- 
pusa kurwa newe pamusoro payo. Asi kana usingadi kukanda 
banga iro pasi.... 

MUSIKANA: [anopfira mutsenenza wemate maoko ari muchiuno 
kuratidza masimba ake ezvaari]: Mbwende dzese, mapenzi 
ose, nevane mukundo vese vanongoita zvimwe chetezvo. Uka- 
ngoita sounovatya, kungoita sewapeta muswe chete, vanobva 
vauya vari mheni namabhanan'ana chaiwo. Vanokunyadzisa, 
vanokutuka, vanokukuvadza. Varatidze kuti uri munhu, 
irwawo, dzoserawo, unobva woona kuti zvino chave chinha- 
nho chavo chekutiza, zvino vokutsvetera, vachiedza kuti uve 
shamwari yavo. Mukomana wanga uchinyanya kuvhaira. Uya 
tione ukuru hwako, kana kuti uri kutya kamusikana? 


Mukomana anorwadziwa zvikuru namazwi aya, anoisa chi- 
ngwa pasi, ofamba zvine shungu achienda kwaari. Asi musi- 
kana akagadzirira banga rake. Vanotendererana. vachifeme- 
reka, vachiongororana kuti mumwe ari kufamba sei. Pakarepo 
mukomana anobata musikana ruoko rwakabata banga. Va- 
noita rutsimba. Mukomana anoshonyorora ruoko rwomusi- 
` Kana. Banga riya rinodonha. Mukomana anorovera banga riya 
kudivi rine chingwa negumbo rake. Vanoramba vachiita tsi- 
mba, mukomana anogona kusimudza musikana mudenga, asi 
haakwanisi kumuputsira pasi. Pakarepo vanoputsika vese pasi. 
Vanoumburudzana vachiendesana nokune banga nechingwa 
chiya. Mukomana anosvikira banga, orirasa. Musikana ano- 
umburudza mukomana uya achibva asveerera chingwa chiya 

ndokuchipotsera kwakadaro uko, chichibva changoti mwashu 
pauriri pedariro. Pfuti inobuda kubva muchingwa. Vose vano- 
iona. Vanobva vati vyose tuzu tumbi vakadaro pasina ano- 
Jamba. Musikana ava kutya. Kana mukomana ari kutyawo. 
Anosimuka ondotora pfuti iya. Anoitarisisa maoko ake achi- 
dedera. 

MUKOMANA: [achiratidza kushatirwa]: Mukadzi uya. Mukadzi 
wemaranjisi. Dedan Kimathi. Nhema. Nhema chaidzo. Nda- 
akuzviona iye zvino. 

MUSIKANA: Chiiko? 

MUKOMANA: Anga achida kuti zvimubve, ini ndigopedzisira ndava 
mudambudziko, ndava mujeri. Zvakare. 

MUSIKANA: Chiiko. . . chiiko chaizvo? 

MUKOMANA: Chinzwa. Unofanira kundibatsira. Tinofanira kuba- 
tsirana. Zvino ndoitei nayo? 

MUSIKANA: Wakamboiwana sei? 

MUKOMANA: Mukadzi uya chete, ndinoda kuzvimhangara kuma- 
purisa chete. Handidi kufa ini. 

MUSIKANA: Kana ukangozvitaura, zvechokwadi vanokuuraya va- 
chiti uri gandanga. 

MUKOMANA: Mukadzi uyu! 

IZWI: Zuva rauchanzwisisa kuti baba vako vakafira chii; zuva ra- 
uchazvibvunza kuti zvaive zvakakodzera here kuti vafe; zuva 
rauchazvibvunza — ndoita sei kuti mumwe munhu asafe ne- 
nzira dzakaipa kudaro, zuva iroro, mwanangu, uchava mu- 
rume. 

[Mukomana anomira achiita seane zvamusvikira.] 

MUSIKANA: Chiiko? 

MUKOMANA: Hauna kumunzwa here? 

MUSIKANA: Ani? 

MUKOMANA: Mukadzi wacho. | 

MUSIKANA: Rini? Kupi? Sei uri kudedera? 

[Anobvunza izvi akaisa ruoko rwake pabendekete romuko- 
mana.] 

MUKOMANA: Kwete, kwete, kwete iye zvino, amai. 

Asi zvino kana ndikapikisa RT 
Zvavandituma 
Ndingararama sei? 

Kutongwa Kwechitatu 


KIMATHI: [ari kugomera. Achiti akapindukira uku opindukira 
uko]: Ndaizviziva, masimba ese avanawo asingaoneki. Kundi- 
inga vaine chivimbo, ivo vasina netsitsi dzose. Kundiunzira ve- 


zvamabhangi. . . Vekugadzira zvinhu mumafekitari . . . ma- 
bvakure ... mumiririri wehurumende yevadzvanyiriri 
Mapurisa ... Mauto ... Mutongi ... vese, makudo ndi- 


mamwe. Havana kumbosiyana. Zvavakananga zviri zvimwe 
chete. Vanwi verima, vanwi veropa. Ha! Ha! Chokwadi 
chaizvo chii chandinotya? Vanhu vedu vachakunda zvese. Zve- 


manyepo zviri kuitwa izvi. Asi zvino dai ndika...ndika... 
kuti. . . kuti... . ndiponese upenyu hwangu? Kwete.. . kana 
zvingava zviroto . . . kana zviedzo zvakadii. . . . Vanhu [ano- 


daidzira]: Vanhu vedu! 


Panopinda zvino mukuru mukuru wezvemabhizimisi ari wechi- 
tema akapfeka kunge mukiwa. Panewo wezvematongerwo 
enyika, kozoti mufundisi wezvesvondo. Mufundisi anoramba 
amire munzvimbo imwe chete. | 


WEZVEMABHIZIMISI: Hongu, vanhu vedu, vanhu vako, vese vanhu 
vedu. Kusviba chidadiso. Masimba evatema. 
KIMATHI: Ndinenge ndinokuziva iwe. Ndiwe ani? Ndinenge 
ndanga ndimire murufuse, izvo zviri zviedzo. Nyaradza 
. mwoyo wangu neyavamwe vedu vese. Ndiri mukona ino, zva- 
kare ndakasungwa makumbo nengetani, kusungirirwa kuma- 
dziro ... kusungirirwa pauriri. Zvinoita kuti munhu ange 
achapedzisira ava benzi. i j 
WEZVEMABHIZIMISI: Unondiziva. Unondiziva chokwadi. Ndaka- 
kutsigira. VaWachiuri rwendo urwu rwanga ruri rurefu uye 
rwakaoma. Ndakapa mari kuisigira hondo iyi. Chitoro changu 
chepaMasira ndicho chaive muzinda wekutsigira hondo. 
KIMATHI: Ndinofunga ndinokuziva nezvako. Nevamwe vakaita 
sewe. Tafamba rwendo rurefu tose. Ndatenda. Vamwe va- 
shoma vedu vakakundikana parwendo urwu. Vakanyengedzwa 
nemhandu, ndokuve vashandi vemhandu iyi. Vatakuri vema- 

pfumo. Asi vazhinji taramba takabatana. Ndinokutenda ne. 
cheki dzako dzokutsigira hondo. Kubva zvino tochiparidza 
shoko rokubatana kune vanhu vari kungoita mazvake ma. 
zvake. 

WEZVEMABHIZIMISI: [anokosora]: Ndicho chikonzero ini, kana 
kuti isu tauya. Hapana nguva yakanyanya. Ndanga ndichida 
kukubvunza: haufungi kuti takunda pahondo iyi here? 

KIMATHI: Mazwi ako anonyaradza mweya wangu! Tichakunda 
muhondo iyi. Rega nditaurire vane hana nhete kuti hondo iy; 
yerusununguko, ichaenderera mberi kudzamara tatora ma. 
simba ekuzvivaka sechizvarwa chitsva munyika medu. 

WEZVEMABHIZIMISI: Tatokunda kare.’ 

KIMATHI: Mumweya, hongu. Mweya yevanhu vedu, chido che. 
upenyu, rusununguko uye masimba . . . chido ichi hachifi cha. 
kabviswa. Mazwi ako echivimbo nekutendeseka kuti ticha- 
kunda chete, anoita kuti ngetani idzi dzisareme semanhenga, 
Kana ari mazwi akadaro, ndingade kunzwa mamwe, zva. 
kare. . . | 

WEZVEMABHIZIMISI: [anochakacha]: Chinzwa, Dedan takakunda 
muhondo iyi kare. 

KIMATHI: [anoshamiswa nemazwi aya]: Wati kudii? Vadzvanyi- 
riri vedu vabvuma kukanda pfuti pasi here? Rusununguko. Ti- 
chavadzinga munyika medu, kana pasi pano zvachose. Ticha- 
gadzira zvatiri pachedu. Tichavaka patsva. Chokwadi ndikara- 
ngarira makore ose ekurwadziwa aya. Ko, imi zvimbwasungata 
muchatizira kupi kana tsuri nehwamanda yorira ichidaidza va- 
karwa hondo vakakunda? Vati vakanda pfuti pasi here? Vati 
vadaro? Ungandiudze zvakare mashoko anofadza kudaro? 
Mwoyo wangu wakazara serwizi rwaGura. Sunungura ngetani 
idzi. Sunungura mwoyo wangu. Sunungura mweya wangu! 
Bvisai mazana mana emakore eudzvanyiriri. Kenya nyika yedu 
yatinodisa, nyika yechizvarwa chamadzibaba edu. 

WEZVEMABHIZIMISI: Handizvo chaizvo kwete. Asi kune zvinhu 
zviviri zvinokosha zvakataurwa. Hurumende yakati, haku- 
china rusaruraganda. Zvakare hakuchina kupatsanura ma- 
rudzi. Munzvimbo dzinopinda veruzhinji. Mukutonga, mune 
zveupfumi, mukupiwa kwezvikwereti, mukutenga minda. 
Kwave nekushanda pamwe kuti tibudirire, ichi ndicho chi- 

nangwa chitsva chavepo. Handizvo zvatanga tichirwira here 
izvi? Munhu mutema upi zvake achashanda nesimba, uye aine 
mari, anokwanisa kubudirira kusvika paanoda. Tinogona 
kuva vakuru vakuru vemakambani ekune dzimwe nyika ari 
muno. Hakuchina zvekunzi kunzvimbo dzakakwirira dziya, 
kumafuramhepo zvanzi ndezvevachena vega. Kwete, iye zvino 
zvongoti anoda kutengesa otengesera anoda kutenga. 

KIMATHI: Karumbo katsva kapi kauri kuimba aka? Kutenga nyika 
yedu kubva kune avo vakatibira? Nyika yedu? Hatina kuitenga 
nenzizi dzeropa? Hatina kuitenga nenzizi dzedikita? 

WEZVEMABHIZIMISI: Hapana zvinhu zvemahara. Rusaruraganda 
hapachisina. Mabhangi achavhurirwa munhu wese. Zvino chii 
chimwe chatinoda? 

KIMATHI: Ko, zvematongerwo enyika? Kuzvitonga kuzere? Izvi 
zviri kutengeswawo here? 

WEZVAMATONGERWO ENYIKA: Takapiwa zvekusarudza zviviri. Ti- 
nogona kutora kuzvitonga kuzere, dunhu nedunhu. . . 

Sechido chavo chekukuratidzai kuve pachokwadi kwavo, va- 
akubvumidza mapato ezvematongerwe enyika emumatunhu. 
Zvanzi Central Province ichawana kuzvitonga kuzere. Ipapo 
handingati pakaipa nokuti newewo unongoziva kuti tisu ma- 
Gikuyu, maEmbu navaMeru takarwira rusununguko. 

KIMATHI: Iwe unofunga kuti hondo yerusununguko rwenyika yose 
ungaiti ihondo yemumatunhu? Udzvanyiriri hwakaita sei pfu- 
ngwa dzako iwe? [anombomira achifunga]: Chindinzwa. 
Kenya inyika imwe chete isingagone kudimburwa-dimburwa. 
Zvatiri kurwira zvakakura uye zvakakosha kudarika zvema- 
tunhu, zvinodimbura miganhu yese iripo yemitupo nemadzi- 
nza. Iyi ihondo yevanhu vese. 

WEZVAMATONGERWO ENYIKA: Chiona! Ko, zvaunotaura sekunge 
unoziva zvandiri kuda kutaura? Chinhanho chepiri ndechekuti 
topiwa kuzvitonga kuzere sevanhu vamwe chete. 

KIMATHI: Kupiwa kuzvitonga kuzere! Zvakatanga rini kuti vanhu 

vedu vava vapemhi? Ndiwe ani? Sei uchida kusarudzira 

vanhu? Vakaburitsa vanhu vedu here kubva mumatanga ava- 
katenherwa semombe? Vakasunungura Jomo Kenyatta here? 

Paul Ngei? Fred Kubai? Ko, Achieng Oneko ari kupi? Bildad 

Kaggia? Kungu Karumba? Vakabuda here ava? Nditaurireika! 

WEZVAMATONGERWO ENYIKA: Vachabuda iye zvino. Kana iniwo 
hapana chinhu chinondinetsa sekusabuda kwavo. Munhu wese 
ari kurwira kuti vabude. Tom Mboya, Ronald Ngala, Oginga 
Odinga, Daniel Moi, Julius Kiano. Tsamba dziri kunyorwa 
kwese kwese kuti vabude. Chokwadi ngavabude. Kana vabuda 
tichaumba bato rimwe chete rezvamatongerwo enyika, rinomi- 
rira nyika yose. Hurukuro dzechokwadi dzichatanga mumu. 
zinda wehurumende muLondon. Tichagara tose pamusangano 
uyu, tichapiwa kuzvitonga kuzere. | | 

KIMATHI: Kupiwa! kupiwa! kupiwa! vapemhi. Kutambanudza 
maoko. Shereni! Pondo nechumi! Kuzvitonga kuzere kwouya 
kuri mundiro? Pasi nemi zvipuka zvisina basa. Makonzo 
evanhu. Vasvetaropa. Chii? Ropa. Yaa! Ropa revanhu venyu, 
Ropa revanhu vedu. Revashandi nevanhu veruzhinji. Hongu, 
ava vanhu vedu. Ko imi, varimi vatsva, mabvakure matsva: 
ganda dema, nyambirwa mwoyo ndowemupambevhu, mubva- 
kure. Minda neminda yekoroni nemasamba ... matanga 
emombe ... asi vashandi, veruzhinji vachigara mumwena, 
mutangwena, vasina minda, vasina misha! Imi mava varidzi 
vamabhangi vatsva.... Ndazoziva zvino ... kuti sei 
muchingoti pese pese nhai zvikwereti . . . ndine kandima ka- 
nguwo mubhangi iri, mukambani iyi . . . chino chitoro nde- 
changu ... aa mabhazi aya ndeangu . . . zvese muchingoku- 
mba. Kubatana mukubudirira. Takananga kupi? Muchaita 
chii kushirikadzi nenherera, muchaita chii kune ruzhinji rwuri 
kushingaira nekushanda? Madzimambo matsva. Tokusevenze- 
rai, tichikukohwerai kofi nemasamba. Ndizvo here zviri kuita 
kuti varombo vafe nekuramba vachifa mumasango? Vatunga- 
miri vemauto, vanaKago, Baimunge, Matenjagwo . . . ne- 

. vamwe vese magamba achiri mumajeri . .. vose, naStanley 
Mathenge. . . Wati wamboti wasvikako here ukavaona, uka- 
vanzwa vachironga, vachitaura, vachirota, vachirwa hondo ye- 
chimurenga chekuvaka nyika itsva yevanhu?. Zvanzi takunda. 
Takunda! Mubayiro wacho ndeupi wamapiwa zvamakunda, 
vanwi veuchi hunobva mumateheny'a evanhu? 

WEZVAMATONGERWO ENYIKA: Takarwira rusununguko tose ne- 

nzira dzakasiyana. Ndinofunga kuti hazvina ungwaru . . . uye 

kuchimbidzika . .. zvakarewo kuda kupatsanura vanhu ne- 

kuda kuti a! nhingi ndiye akarwira rusununguko, a! nhingi 
haana. Tese tiri magamba ehondo yerusununguko. Hakuna 
zvikamu zvevanhu muAfrica. 

KIMATHI: Mubayiro, ndati mubayiro wacho dota nhapwa dza- 
vanhu? Handiti kwava kuitwazve nhapwa kechipiri uku? 

WEZVEMABHIZIMISI: Ngatizvirege. 

KIMATHI: Ngatirege, ngatirege! Chii chacho? 

WEZVAMATONGERWO ENYIKA: Zvehondo musango. Kutaura 
ndiko kwava kushanda. Vakatotipa zvigaro muHurumende 
kare. Kukunda kukuru! 

KIMATHI: Mazwi, mazwi! Mazwi, ndiwo mutambo weavo vano- 
rwa vari pazvigaro muhofisi! 

WEZVEMABHIZIMISI: Bvuma mhosva. Uponese upenyu hwako. 
Uponese upenyu hwevamwe. Batana nesu. 

KIMATHI: Misoro yakatenderera! Ndeipi hondo ichasungunura 
pfungwa dzakadai idzi? Ndibvireipo. Ibvai pano. Varanda 
vasingazive kuti varanda. 

[Wezvemabhizimisi newematongerwo enyika vanobuda 
zvavo.] 

Ko, iwe wesvondo? Muranda wesvondo? Virpesskadzá kumi- 
nda yenzimbe. Vanaforomani vatsva veumhondi. 

MUFUNDISI:: [anongonyukawo zvake kubva murima]: Zvandafa- 
mbira zvakasiyana nezvevamwe. Zvavo izvo zvinhu zvepa- 
nyika. Inga mumba mababa vangu mune mipanda mizhinji 


kwazvo. 

KIMATHI: Kana imiwo here, baba. . . Ndiudzei, munofunga here 
kuti... asi kwete hazvigoneke . . . mungaone here zviri seri 
kwemba ino. . . vanhu vedu vachiri kurwa here? Kana kuti va- 


ngoregawo zvakadaro sezvaita zvirema zviviri izvi zvabatana 
pamwe chete nemuvengi? 


MUFUNDISI: Ndakutaurira wani kare! Umambo hwangu hausi 
hwemune ino nyika. 


KIMATHI: Musaita kuti ndishatirwe zvekuti ndingakanganise kuera 
kwendebvu dzenyu idzo. Munorevei? 


MUFUNDISI: Zvenyika zvinopfuura, zvimwezvowo nekukara 
ukuru, asi shoko raMwari rinogara narini. Ndinoziva kuti 
unoda Bhaibhiri. Waigaroverenga mavhesi mashoma kubva 

mubhuku dzvene. . . [Mufundisi anoverenga bhaibheri sezvai- 
ita Kimathi ari musango.] 

Zvichemo Chitsauko 5, Vhesi 1 — 9. 

“Yeuka, Mwari, kutambura kwatiri kuita, teererai munzwe 
kuchema kwedu. 

Nhaka dzedu dzopiwa vatorwa, dzimba dzedu kuvauyi. 

Tava nherera baba, madzimai edu dzava chirikadzi. 

Tonwa mvura yekutenga, huni dzedu dzotengeswa kwatiri. 
Tiri kutambudzwa, tiri kushanda, asi hatina zororo. 

Takapa nyika kune vana veEgypt neAssyria, isu ndokupiwa 
chingwa chete. 

Vanababa vedu vakafa vachitisiyira zvitadzo zvavo, 

zvino nhasi isu ndisu tatakurana nazvo. 

Varanda votitonga, hapana anoda kutisunungura. 

Tinowana chingwa chedu nekupira upenyu hwedu 

pamusana pepfumo riri musango.”’ 

KIMATHI: [anoenderera mberi achitora mazwi kubva muna Eccle- 

siastes, Chitsauko 4, Vhesi 1]: 
“Zvino ndadzoka kuzoongorora udzvanyiriri hwose huri ku- 
itwa pasi pezuva: ndokuona misodzi yavadzvanyirirwi. Ha- 
vana munyaradzi asi kudivi revadzvanyiriri vavo kune ma- 
simba, asi havana munyaradzi.’’ Sei? Mazviziva sei — 

MUFUNDISI: Bhaibheri rako. 

KIMATHI: Ndaiverenga ndima idzo chete dzaiva nebasa pahondo 
yerusununguko rwedu. 

MUFUNDISI: Unoona, Dedan. Ndipo pawaikanganisa ipapo. Mi- 
tsara yaWaverenga haisi kutaura nezvepanyika. Iri kutaura ne- 
zvehondo yeruponiso rwemweya. NdiMwari naSatani vari ku- 
rwira ukuru neutongi pamweya yedu kana tafa. 

KIMATHI: Saka iwe, ndiwe mupurisa weshoko raMwarika? Mu- 
chengeti wem weya yedu? Uchaita basa rekuve mutumwa wavo 
kusvika riini? 

MUFUNDISI: Hauna kunzwisisa zvakare. Tava kupa kutongwa 
kwesvondo kuvanhu vatema iye zvino. Tinoda kuona Jeso 
achioneswa nekutsanangurwa maererano netsika nemagariro 
edu. Ngoma dzichirira musvondo. MaBishopi evatema, zvese 
zvechivanhu nevavhangeri. 

KIMATHI: Uri chimbwasungata! Ucharasa gemenzi rako rekukwe- 

reta, zvakare risingakukwane iri, ugogadzirawo chinhu 
chaicho chaunoti chakowo rini? Mufundisi, ndiudzeiwo kuti 
sapurazi wechichena akasiyana chii nafata wechichena? Ndi- 
udzeika. 

MUFUNDISI: [akwidza izwi nekufara]: Seiko kuita zvakadai? Iwe 
wakatomboona chiedza. Bvuma Dedan. Wakatomboombe- 
kwawo wani. 

KIMATHI: Ibva pano naDedan wako iyeyo. Ndini Kimathi wa Wa- 
chiuri . . . zera relregi. Kwete. Kwete chiedza chako iwe. Mu- 
sango ndaifamba ndega, ndichifunga zvakadzama ndiri pamu- 
soro pamakomo. Ndaifamba kwese kubva kuKirinyaga ku- 
svika kuNyandarua. 

MUFUNDISI: Wakangogara uri jerandega. Zanondega, anofungi- 
dzira vamwe. Asika dzimwe n’anga dzako dzakakutengesa. 
Jeso haafi akakutengesa. 

KIMATHI: Kutengesa! Kutengesa! Vafemberi. Zvinoshamisa ne- 
kuti ndakagara ndisingavimbi nevanhu vanoparidza nemazwi 
akadai, iyo hondo yatsvuka ropa munyika. Kwanzi ipa rimwe 
dama. Usarwisane neavo vanosviptekodza semashavishavi. 
Vatengesi. 

MUFUNDISI: ‘Ipa mwoyo. wako kuna Jeso Dedan, Kuti ataure newe 
nhasi. 

KIMATHI: [anoenderera mberi nenyaya yake]: Ndakataura na- 
Mwari wemadzitateguru angu, muzviroto, zvakare muma- 
komo, asi hapana pavakamboti nditengese mweya wangu. 
Rimwe zuva, ndakatarisa makomo, ndichiteerera kuerera kwe- 
rwizi rweGura, ndichifunga kushinga neugamba hwevanhu 
vedu — avo vanogara vachipikisa — nokurwisa udzvanyiriri, 
ndakaona Kenya itsva ichiuya: vashandi vachisangana kubva 
kugungwa kusvika kunyanza huru yemuKenya vachigadzira 
nzizi, kupenya nemheni mudenga, pamwe chete namakomo 
anoputika zvese zvinhu izvi vachiita kuti zviite zvavaida ivo. 
Munhu kuita muranda wezvisikwa? Kwete, zvisikwa ndizvo 
muranda womunhu. 

Zvichireva kuti hakuna munhu angaita muranda womumwe 
munhu. | 

Ipapo ndakanzwa mazwi achizara mumwoyo mangu. 
Ndakanzwa simba guru rinenge dombo ravanhu veKenya: 

Makomo ngaaputike aburitse mvura inopisa 

Miti ngaitipurwe. 

Regai mhepo ivhuvhute 

Zarurai misuo yedenga mvura itsvotsvomedzane 

Nzizi, mapopoma notumapopopo. . . 

Sungai zvose izvi zviite zvido zvavanhu. 

Magwenga ngaapfumvure. 

Shandisai zvinhu izvi, mukadaro muchave vana vaMwari — 
Vasiki vedenga idzva nepasi idzva. 

MUFUNDISI: Usataure zvisizvo pamberi paMwari. 
Wati waitya nekurwisa vaporofita iwe? 

KIMATHI: Ndaityira kuti ivo vakazvipa mabasa eutumwa hwa- 
Mwari, vachauya voti kuvarwi vedu, ‘‘Isai zvombo pasi 
ndizvo zvataurwa naMwari."' 

MUFUNDISI: Haufungi kuti nguva yakwana here? 

KIMATHI: Newewo unonditaurirawo izvozvo zvekare? 

MUFUNDISI: Isa zvombo pasi, misa kudeuka kweropa, kwava 
neupenyu utsva, neukama utsva muna Kirisito. 

KIMATHI: Ko, ropa ratakarasikirwa naro? Rongoparara zvaro ma- 
hara? g 

MUFUNDISI: Tese takatadzira Mwari, tikakonewa kusvika pa- 
utsvene hwake. Toramba tichingoparadza umwe upenyu hwe- 
vanhu here?. Bvuma mhosva, ugokumbira kuti Mwari akurege- 
rere. 

KIMATHI: Zvakaipa here kana pamberi paMwari wako kuti vanhu 
varwise usvetasimba? Taura chokwadi unyadzise Satani. Ndi- 
udze mukuru wangu. Vanhu vatakaita navo chitsidzo vava ku- 
titiza here? 

MUFUNDISI: Fungisisa mazwi angu aya, mwanangu. Pane ungwaru 
kuita zvinogona kuitika. Chinhu chese chine magumo. 

KIMATHI: Ndizvo zvandaigarotya izvozvo: 
kuti tichaona sei muvengi wedu iye akapfeka mbatya nhema 
achitaura mazwi anotapira. 

Vanorwa hondo yechimurenga nemacheki! 
Chienda. Chienda. Kutongwa kwangu kwatanga. 
[Mufundisi haafambi.] 

Ndati chienda! Kwete, usaende. 

[anombomira kutaura]: Chienda. 

Uya kudare ravo remahumbwe mangwana. 
Vapanduki! Ya-a. Uya mangwana. 

Ndipo uchanzwa mhinduro yangu. Mangwana. . . 
Mangwana . . . ndati chienda! 


Mufundisi anobuda. 


Ndavapi shamwari kana kuti vavengi? 
Kurwadza kwehondo yaunorwa wega! 

Ndicharwa kusvika kumagumo 

Ndega... 

Ndati ndega? 

Kwete. Pfungwa dzekusandurwa idzi ngadzibve! 


Mumugwagwa 


Musi wakarewo masikati — zuva rodoka. 

Mukomana nomusikana. Vanoona musuo wechitokisi. Mugadhi- 
jeri akamira pamusuo. Mukomana nomusikana vanonongedzera 
chitokisi. 


MUKOMANA: Tarisa uone, muchengeti wetirongo uyo ari kungo- 
famba-famba. 

MUSIKANA: Eheka, panofanira kunge paine munhu anenge aripo. 
Wanga uchifunga kuti vangarege misuo yese yakashama here, 
pasina vanochengeta? Kuti vasungwa vese vagobuda zvavo? 
Hande. Ngatitaure naye. 


MUJERIGHADHI: Ibvai pano! Munofunga kuti muri kuenda kupi? 
MUKOMANA: Tapota vamughadhijeri, mamboonawo here mu- 
rume anga achitengesa maranjisi nechapano? 


MUJERIGHADHI: Pano apa, nenguva dzapera kudai manheru? Ndi- 
ani anotenga? Ibvai pano! 


[Mukomana nomusikana vanofamba nhanho shoma ku- 
bvapo.] i 

MUKOMANA: Ndaneta nazvo ini, ndaneta. Ngatiikandei muchi- 
mbuzi. Kana kuti musango, tokanganwa zvese izvi. 

MUSIKANA: Ndiko kuva murume here ikoko? Kanguva kapfupj 
kapfuura wanditaurira nezvemukadzi uyu, tikataura pamusoro 
pezvazvo, waratidza kushinga, uchiratidza kuda kubudirira. 
Wakanganwa here chisungo chataita tose? Hakusati kwato- 
mbopera kana awa imwe chete zvayo? 

MUJERIGHADHI: Hei! imi apo, ndati ibvaipo! 

MUKOMANA: Anodya marasha wena. Ko, tapesana nemutengesi 
wemichero seiko? 

MUSIKANA: Ngatichirega kuzvinetsa nezvemutengesi wemichero 
uyu, kana mukadzi uya, ngatione zvatingaite tega. 

MUKOMANA: Zvatingaite zvei? 

MUSIKANA: Chekutanga, tine pfuti mumaoko edu. 

MUKOMANA: Ichirimo here murokwe rako? 

MUSIKANA: Usatye zvako. Tashaya mutengesi wemichero. 

MUKOMANA: Ndicho chokwadi ichocho. 

MUSIKANA: Mukadzi uya tamushaya zvakare. 

MUKOMANA: Wati handizvizivi here izvozvo? 

MUSIKANA: Asika chimbomira. Sei ati upe chingwa ichi kumute- 
ngesi wemichero? 

MUKOMANA: Ndaigozviziva sei? Handina kumbomubvunza. 

MUSIKANA: Zviri pachena kuti panga pane zvirongwa zvekuda 
kusunungura Kimathi nechisimba. Akutaurira nezvekupunzwa 
‘kwelhururu. Pfuti iyi yaifanira kunge yapiwa Kimathi. 

MUKOMANA: Ya-a. . . Ya-a. 

MUSIKANA: Ndezvekungoti chete pane zvimwe zvakanganisika. 
Zvino todii? | 

MUKOMANA: Ndiwo mubvunzo iwoyo. 

MUSIKANA: Isu tisu totoona kuti taita basa iri pachedu. Tinofa- 
nira kununura Kimathi. 

MUKOMANA: Unopenga here? 

MUSIKANA: Ndizvo zvatinofanira kuita izvozvo! Wandiudza ne- 
zvekudanwa kuita basa: Basa iri ndiko kudanwa kwanga 
kuchirehwa nemukadzi uya. 

MUKOMANA: Hongu! Kudanwa. Chokwadi azvitaura ... se- 
munhu anga achida kumutsa chimwe chinhu changa chirere 
mumwoyo mangu. Ati: rimwe zuva uchanzwisisa kuti kurova 

vamwe vako handiko kuva murume. Zvechokwadi. Zvecho- 
kwadi. Ngatiburitse Kimathi. Asika tinomubatsira sei? 

MUSIKANA: Tinotenga chingwa. Toisa pfuti muchingwa. Topa 
chingwa kumuchengeti wetirongo. Iye ochipa kuna Kimathi. 
Kimathi orwisa kubuda mutirongo. 

MUJERIGHADHI: Muchiripo! Chiregai zvekutamba-tamba muripo 
apo. 

MUKOMANA: Inga ndakuudza wani kuti samusha ava vanodya 
rasha. Ngatitize, tondoronga maitiro atingazviite, tozodzoka 

. asika anongotiziva. 

MUSIKANA: Hazvinetsi izvo. Tichadzoka mangwana mangwanani 
takapfeka zvokuti haambotizivi kuti tisu. 

MUJERIGHADHI: [achivainga]: Ndava kuzokupfurai kana kuku- 


pfigirai zvino. [Vanotiza]: Musungwa uyu ... haana ku- 
naka. . . Kubvira pandatanga basa, handisati ndambozorora. 
Vanhu ... vari kungoti uyu apinda uyu abuda. .. Iye ari 


mukatikati umo, unotodarika magedhe mana kuti usvike 
paari. Dai ndaiva ivo, handaimbozvinetsa nezvekuti ngaato- 
ngwe. Ndaingomudimbura musoro chete — 


Kunopinda mukadzi somutengesi wemichero. 


MUJERIGHADHI: Hei! mushambadzi wemichero. 

MUKADZI: Maranjisi akachipa nhasi. Unoda kutenga rimwe chete 
here? 

MUJERIGHADHI: Wanga uchitsvagwa nemumwe mukomana nemu- 
sikana. 

. MUKADZI: Mukomana nemusikana? Vanga . . . vanga vakatakura 
chii mumaoko avo? 

MUJERIGHADHI: Kwete. Hapana. Sei uchibvunza? 

MUKADZI: Vaenda kupi? 

MUJERIGHADHI: Nekwawabva nako uku. 

MUKADZI: Hazvina mhosva. Ndiudzeiwo VaMugadhijeri. Ko mu- 
gadhijeri aimbova pano imi musati mavapo ari kupi? Ndambo- 
uya masikati ndikawana asipo. 

MUJERIGHADHI: Ndingazvizive sei? Zvinhu zvese zvinongove ma- 
nyongori. Tiri vatsva tose pano. Kubvira nezuro. Vanongo- 
ramba vachingoshandura zvinhu, nekuchinjanisa magadhijeri. 

Rega ndikurume nzeve mumwe wangu, yose imhosva yomusü- 
ngwa uyu, Kimathi . . . munhu akaipa kwazvo. Vanotya kuti 
kungangove nekuda kubvuta Kimathi mutorongo nechisimba. 
Manheru apfuura vanhu vake vakarwisa Ihururu vachiridza 
mabhosvo avo. Munhu akaipa chaizvo uyu. . . Dai ndirini ivo, 
ndai. | 
[anotora maranjisi nokuburitsa mari muhomwe make.) 
MUKADZI: Musabhadhara zvenyu nhasi. Mozondionawo dzimwe 
nguva kana ndadzoka. [Anobuda. 1 


Kutongwa KweChina 


Kimathi ari mukamba kake muchitokisi semazuva ese. Mune rima. 
Ari kuedza kuona chiedza nepakamwena kewaya yapafafitera. 
Akazvinyararira zvake achiimba karumbo kake kechimurenga asi- 
ngadudzi mazwi. Ari kufungawo zvakadzama apo anonzwa mutsi- 
ndo netumiridzo panze pechitokisi. Magadhijeri ari panze pechito- 
kisi, anorova sarupu inonzwika, apo Shaw Henderson anopfuura. 
Akachengetedzwa naWaitina namasoja maviri eK.A.R. ane 
zvombo. Kunopinda musoja wekutanga, wechipiri, asi Kimathi ha- 
acheuki kuvatarira. 


HENDERSON: [Achiudza mumwe wemagadhijeri|: Vhura nekuku- 
rumidza. Ndinoda kupa rukudzo rwangu rwekuonekedza ku- 
mukuru wehurumende Sir Dedan Kimathi. 


Magadhijeri nomusoja wechipiri vanoseka kunge vanopenga. 
Musoja wokutanga ‘anoratidza chiso chisina kufara. Musuo 
unozarurwa, Henderson anopinda achizvitatanyadza zvokunge 
anoda kusvotesa. 


HENDERSON: Nhasi uri kudonzwa sei, nhai mukuru wemauto? 
KIMATHI: Handisati ndambonzwa kugadzikana kwepfungwa kwa- 
kadaro upenyu hwangu hwese. [akatotarisa zvake rutivi): 

Nhumwa dzako dzanyatsoita kuti ndione zvese zviri kuitika. 
Pfungwa dzangu dzanyatsojeka zvino. 

HENDERSON: Svinura Kimathi. Rega kurota. 

KIMATHI: [achitendeuka zvino kutarisana naHenderson, maziso 
ake achiratidza kushatirwa.]: Chii chimwe chauchiri kuda 
kubva kwandiri? 

Kutengesa vanhu vedu . . . nyika yedu . . . nemweya wangu. 
Kuti ugowana: imwe menduru kubva kuna Mambo George, 
kana kuti kubva kuna Mambokadzi? [zvakasimba]: Shaw 
Henderson uri mutengi nemutengesi weupenyu hwevanhu! 
[Waitina anoda kurova Kimathi asi Henderson anomura- 
mbidza. Kimathi anoenderera mberi sapasina chaitika.] 
Hongu, munhu akazviisa pachigaro chekuponesa vanhu vedu. 
Chinyatsoteerera unzwisise zvakasimba. Ndicharwa kusvika 
mutambo watsvuka ropa. Kuti ndidzivirife nyika yedu. Vanhu 
vedu. Ndizvo ndakatsidza ini Kimathi wa Wachiuri pandakati 
ndava murume. 

HENDERSON: Zvichatozoitika zvichibva paunenge wakarembera 
wafa, mukuru wehondo. 

KIMATHI: Ndakatotongerwa rufu kare nhai? Ndikoka kutonga 
kwamazvirokwazvo kwechiBritish uku! [anotaura nezwi riri 
pamusoro achishora.] 

HENDERSON: [anoshatiriswa nekuti Kimathi aburitsa pachena ma- 
nyepo ake.]: Chinzwa iwe zibenzi. Handichadi kunzwa zvema- 
rara izvo kubva kugandanga reMau Mau rinonhuwa sechide- 
mbo. Wazvinzwa? [Kimathi anomutarisa zvake pasina kutya]: 
Ndaita zvose zvandinogona kuti ndikuponese. Hurumende 
inoita zvido zvevanhu iyi yaedza kusashatirwa nekukuitira 
mwoyo murefu kusvika pakupedzisira. Asi uri munhu asinga- 
batsirike. Unoita zveumambara, zvino zvauchaitwa uchazvi- 
'onera pamhuno sefodya. 

KIMATHI: Usapedze mazwi ako okutyisidzira ayo pandiri, ungazo- 
shaya zvekutaurira dzimwe mbwende. Uri kupedza mweya 
wako nekutaura. ! 

HENDERSON: [nekaukasha]: Nyarara! Ndingakupfure iye zvino 
ubve wafira mujeri muno. Kekupedzisira, Kimathi, Mathenge 
ari kupi? 

KIMATHI: [achisekerera zvake kutsvinya]: Uri kuti nditaure ndi- 

chiti chiiko nhai? Ho-o, ari kunze uko! Mumasango eNyanda- 
rua kana kuti Kirinyaga. Ari kukurwisa. Kana kuti unoda here 
kuti ndiendeko nendege dzenyu ndichiti: Kandai pfuti pasi! 
Kandai pfuti pasi! Kandai pfuti pasi! 

HENDERSON: [ashatiriswa]: Ndinokupa imwe nguva zvakare ugo- 
taura zvawambotaura uone zvandinokuita. Stanley Mathenge 
ari kupi? 

KIMATHI: [asina hanya nazvo]: Wati kechipiri, kekupedzisira? 
Ya-a! ndiko kutonga kwemaBritish chaikoka uku. Chiona iwe, 
hazvibatsire, Shaw Hender. . . 

HENDERSON: [Achimurova ... kokutanga ... kechipiri]: Ma- 
soja! 

MUSOJA WECHIPIRI: [Anorova sarupu nokukurumidza zvine kutya 
mukati|: Mambo! 


Kimathi anoseka zvekutsvinya, agotarisa musoja uya neziso 
rine ukasha mukati, obva apfira pasi saanosemeswa. 


KIMATHI: Makonzo evanhu. 

HENDERSON: [Omurova zvekare]: Yeuka kuti hausi muumambo 
hwako hwemudondo muno. E. 

KIMATHI: [anomudzvokora namaziso ane ukasha]: Kana uri 
gamba ndisunungure uone. Ngatitarisane sevarume. Tione 
anoputsika pasi, zimbwende romunhu. 

[Shaw Henderson anomurova seanopenga achishandisa 
maoko, makumbo, pfuti, achimutuka apo ari kumurova.] 
KIMATHI: [nekukakavara]: Enderera mberi narwo Shaw tiene 

son. Rova, ita zvaunoda mutyairi wevaranda. 

[Pakarepo Kimathi anoshatirwa oedza kubvisa cheni dzake]: 
Mbwende inongogona kurova vakasungwa! Pane mumwe 
wenyu akambonyatsorwa hondo pasina ukopokopo here? 

HENDERSON: [anorova mutsindo achibuda achidevedzera|: Mu- 
endesei kumba yatinoorora mapenzi. Udzai Gatotia kuti 
ambonyatsomugadzira. [achituka masoja asara muchitokisi tye 
naWaitina vachienda kumba inorangwa vasungwa): Kuru- 
midza! 

MUSOJA WECHIPIRI: Hongu, mambo! [Anozunza-zunza Kimathi 
pavari kumuendesa kumba yokuorora nhinhi.] 

MUSOJA WOKUTANGA: [anoshamiswa nezviri kuita mumwe wake, 
anotaura nezevezeve]: Uri munhu here? Uri kuzviitirei? 


Musoja wechipiri anocheuka ashatirwa sokunge ari kuda kupi- 
ndura, oenderera mberi achitevera Kimathi. Zvaanga achiita 
zviya anobva azviregera. 


HENDERSON: [Anoonekwa ari mumba yakabatana nedariro — 
mumba maanorangira vanoti hatinzwi]: Mwana wehure romu- 
tema. Zvitsidzo zvavo ndizvo zvava kuvapengesa izvi. [Nezwi 
rokutuma zvisingapikiswi]: Magadzirira here vakomana? Ga- 
totia, ita basa rako tione. Changamire Waitina ndivo vachaku- 
udza zvokuita nenguva yacho yaunozviita. 

WAITINA: [achinanzvira nehavi yokuita basa]: Musanetseka zve- 
nyu, ndichazviita ini. [achidaro kuna Kimathi): Rara pasi apa. 


Waitina anokunya maoko ehembe yake achibata-bata cha- 
mboko chikuru saacharwerwa mate. Gatotia nomusoja wechi- 
piri vanobvisa shati yaKimathi zveganyabvu, nokumurarisa 
pasi, achakangosungwa. Apo Waitina anosimudza chamboko 
-chake kurova Kimathi, magetsi anodzimwa, vanhu vongonzwa 
kurira chete. Kunze kunotanga kuchenuruka. Nhoroondo iya 
youpenyu hwavatema inotanga kuitwa ichipindirana nokurira 
kuri kuita chamboko chiri kurova Kimathi. 


WAITINA: [achirova nokubvunza pamwe chete]: Mathenge ari 
kupi? [orova, orova, orova]: Ndekupi mumasango ako kuna 
Stanley Mathenge? [orova]: Ko, Matenjagwo? [orova]: Kupi? 
lorova]: Kupi? Taura! [Kimathi anogomera nokurwadziwa]: 
Zvakanaka, ava kuda kutaura. Chimbomurega, Gatotia mu- 
rege ataure. 

KIMATHI: [kuna Gatotia]: Uchapiwa menduru yeiwo iwe nhai, 
mutengesi? Tsikidzi yomunhu! 

WAITINA: Narwo, Gatotia, mudzidzise kutuka. [ozvambaradza}: 
Imbomira Gatotia. Mava kuda kutaura here zvino nhai, mu- 
kuru wehondo? [Kimathi anoramba achingogomera]: Gato- 
tia! 

GATOTIA: Mambo! 

WAITINA: Chimbopa VaNhinhi ava mushonga uya wegetsi! 

GATOTIA: Zvakanaka, mambo! 

WAITINA: [achitsemura Kimathi nembama]: Mathenge, Matenja- 
gwo, nemamwe magandanga vari kupi? [mbama]: Nyora zita 
rako patsamba iyi uvati vakande mapfumo pasi. 

KIMATHI: Handifi ndakaita izvozvo. 

WAITINA: Kubva zvakanakazve. Rega ndikudzidzise . . 

[Mumba muya munonzikwa kugomera. Waitina ari kutukidzira 

kunyadzisira nokupopota panenge pachiitwa izvi.| 


Kimathi uyo ane hembe yabvaruka yakatsvuka ropa, anobuda mu- 
mba yokurangwa, achirohwa nokusaidzirwa kumashure. Kufamba 
kuri kumunetsa. Anoputsika pasi namakumbo namaoko ake, 
Henderson, Waitina naGatotia namasoja maviri vari mushure, va- 
kabata zvinhu zvavanoshandisa kurwadzisa vanhu. Vanomira va- 
kaita chitumbu kunze kwomumwe musoja uya wokuratidza tsitsi, 
anomira ari ega, akavhara chiso chake nenyadzi. Kimathi zvino 
simba rapera ... . asi mwoyo wake, uri kuramba kukundwa. 

\ 
HENDERSON: Chisaina zvino. (Runyararo) 
Ndati saina — urege hondo iyi. 


Anopotsera chipepa ichi kuna Kimathi. Chinodonhera pasi. Ki- 
mathi anoedza kusimuka, otanga kutaura kuna Gatotia namasoja 
aya. 


KIMATHI: [anotaura achirwadziwa): Imi . . . vapanduki vavanhu 
venyu... ; 
Vatengesi vevanhu venyu. . . Munowana chii? 
Kuguta matumbu enyu. Kuti muwane Chigaro patafura ya- 
mambo. 7 
Mari mubhangi. 
Usahwira mune zvemabhizimisi. Usahwira? 
Hwokubira vanhu venyu... 
Hwokuponda vanhu venyu... 
Kuti muwane menduru... 
Nokudya mivhuruvhuru! 
Vanhu vedu havafi vakakukanganwai 

Vana-mukora-noutengesi. 

[Anotora chipepa chiya): 

Ichi, Henderson . . . [anombonyarara] 
Kwemakore mazana mana mudzvanyirirr 
achisveta simba nokutambudza vanhu vedu. 
Kwamakore mazana mana tichisimuka 
nokurwisa udzvanyiriri, 

kushorwa .. 

uranda hwomuviri 

nousungwa hwepfungwa nomweya 
[anobvarura chipepa chiya]: 

Vanhu vedu havazofi vakakanda mapfumo pasi! 


[Achipotsera zvipenga zvechipepa chiya kumeso kwaHender- 


son.] 


HENDERSON: Gatotia! Masoja! Mutorei. 
Mudzoserei kuchishwatura-tsvuuramuromo kwakare. 

CHITAMBO CHECHITATU 


Mumugwagwa uri muNyeri, zuva rinotevera 


Kunze kwoedza zvakare. Kune chadzera chorungwanani. Shiri | 
dziri kurira. Kunopinda Mukomana noMusikana vakapfeka seva. 
Maasai. Vanofamba vachienda kumusuo wejeri. 


MUJERIGADHI: Miraipo! Munoda chii? 

MUKOMANA: Tinoda kuona musungwa. 

MUJERIGADHI: [neutsinye]: Musungwa upi? Ibvai pano. Pano 
hapasi pamusha penyu kuruzevha. 

MUKOMANA: Asi, musungwa arimo ... . Kimathi. 

MUJERIGADHI: Zvishamiso hazviperi. Maasai? Kuda kuona Ki- 
mathi? Ndiani wamunoda kubata kumeso? Ibvai! 

MUSIKANA: Tinongoda kungomukwazisa chete. Nekumupa chi- 
ngwa ichi. 


MUJERIGADHI: Chingwa chaKimathi? Unzai;kuno. Iwe mujibha 
ukama hwenyu naKimathi ndehwei? Muri varwi, kana kuti 
chii? Usiku hwese ndanga ndiri pano ndisina chekudya, kana 
chekuruma zvacho. Maita zvenyu mauya nechingwa. 

MUKÓMANA/MUSIKANA: Hachisi chenyu! l 


Pakarepo panonzwika mutinhimira wemidhudhudhu iri ku- 
mutswa, motokari dzamapurisa dziri kuridza mabhera adzo, 
nokutinhira kwendege mudenga. 


IZWI: Rudyi, ruboshwe, rudyi, ruboshwe . . . Tenisheni! 


Kunonzwika tsoka dzavanhu vari kufora. Dzinoita kunge dziri 
kuuya kumusuo. Mugadhijeri anokanda chingwa pasi. Muko- 
mana nomusikana vanomhanya kunochitora. Vanomira padivi 
vakatarisa mudenga. Mutinhimira wendege. Pane kusheve- 
dzera kunze kwedariro. Vanomhanya vachibuda. Kunopinda 
mukadzi uya kune rimwe divi, achakangopfeka somutengesi 
wemichero. Pakarepo mukomana nomusikana vanopindawo 
nokune rimwe divi. Vanosvikodhumana. 

MUKOMANA NEMUSIKANA: [vanoshamisika]: Mutengesi wemi- 

chero. [vanoita kazevezeve mukona]. 

MUKADZI: Maranjisi akachipa nhasi — 

Inga, ndivaMaasai ava! 
MuNyeri here? 

MUSIKANA: [achisvika padyo]: Pamusoroi vamutengesi. 

MUKADZI: Hongu. 

MUSIKANA: Takatumwa kuzokupai chingwa — [mukadzi uyu ano- 
bva aziva mukomana nomusikana uyu, oseka, achizviratidza 
kuti ndiani.] 

MUKADZI: Zvishamiso hazviperi panyika! Handaimbokuzivai ne- 
zvamakapfeka izvi. 

MUKOMANA NEMUSIKANA: Ndiye mukadzi uye! 

MUKADZI: Nyararai! nditeverei, tiende pedu tega patinogona ku- 
taura. 


Vanofamba chinhambo chidiki kubva apa. Mukomana pamwe 
nomusikana vanogara pasi vakatarisa mukadzi uyu. Apa mu- 
kadzi uyu anofanira kupa mufananidzo wamadzimai ose ano- 
sevenza achitaura navana vavo. 


MUKADZI: Tichagara pano patichaona vachimutora kuenda naye. 
Handiti chingwa chiya muchinacho? 

MUKOMANA: Sei makandinyengedza kuti nditakure pfuti? 

MUKADZI: Saka wazozviona? Ndiri kufunga kuti wakamboti wa- 
gadzirira kuti uve murume. Mwanangu, ndakakutaurira kuti 
wava murume, kwete kamwana. Handichatambira zvimwe 
kubva kwauri kunze kwaizvozvo. Hatingatarisiri zvishoma 
pane izvozvo kubva kune vechidiki vedu. Wakanga uchityasu? 

MUSIKANA: Chokwadi akanga achitya. 

MUKOMANA: Chokwadi ndakanga ndichitya . . . asi musikana uyu 

. akanga ane simba rose, kusatya sekusiihwa. 

MUKADZI: [nekuzvikudza]: Ndizvo zvazvinofanira kuita’ nguva 
dzose. Panze pekurwisana, isu tiri kurwisa usvetasimba ne- 
udzvanyiriri, tinofanira kusimbisana nokuvimbisana kudzi- 
mara takunda. 

MUSIKANA: [akasuruvara]: Zvakaoma. Zvakaoma kuona kuti 
hatina simba. 


65 


e 


MUKADZI: Kubatana, ndiro simba guru rinogona kufambisa ma. 4 
komo. 

MUKOMANA: Ko, matiwanikidza sei? Uye sei WANAWA zvinhu 
zvinoda kuti musazivikanwe? 

MUKADZI: Mukurwira rusununguko, munodzidziswa kuita zvinhu 
nenzira itsva, kana zvinhu zvashanduka. Nezuro raive zuva 
rine zvimhingamipinyi. Kwaiti kusarudzwa kwaavo vanofu- 
ngirwa kuti vanoda kupandukira hurumende, kwotiwo mapu- 
ruvheya! Ndakanga ndapinda mumuromo mepfuti, apo taka- 
pesana paya, ndakazoona kuti mutengesi wemichero ndiye we. | 

 "vamwe vakasungwa nezuro, mangwanani. Uyu aive mumwe 
munhu aibatsira chaizvo pane zvataida. Izvi zvakakanganisa 
zvinhu zvese. Zvino ndaiita sei? Ndakapfeka semutengesi uyu, 
kuti mundizive musina kunetseka. Dare rakachimbidza kupa- 
rara zvandakanga ndisingafungire. Ndakangoteveranawo 
neveruzhinji. Ndaida kutaura nemugadhijeri aiva mumwewo 
mujibha wedu. Ndakaona kuti naiyewo akange aendeswa kune 
imwe nzvimbo zvakare. Saka kwakanga kwasara imi chete. 
Ndakaramba ndichikutsvagai. Kubvira pano kusvikira kuMa- 
jengo, hapana nzvimbo yandisina kusvika. Zvaikwanisa kundi- 
pinza mumatambudziko zvaive zvakawanda, asi kana chinhu 
chatangwa chinofanira kupedziswa. 

MUSIKANA: Zvino muchaita sei muri mave mega kudai? 

MUKADZI: [achinyatsotarisisa mukomana nomusikana]: Handisi 
ndega, imi muripo! 

MUSIKANA: [achisvetuka nokufara]: Ini EPT PENE 

MUKOMANA: [achisvetukawo]: Iniwo ndakagadzirira! Asi tichaita 
chii? | 

MUKADZI: [achifungisisa]: Teererai munzwe. Kimathi igamba 
muhondo ino yerusununguko. Zvakakosha kuti timuburitse 
kunyange zvichireva kurasikirwa neupenyu hwevashoma. 
Hondo inofanira kuenderera mberi. Vachamuendesa kuno- 
tongwa muchinguva chipfupi chinotevera. Ndichatanga ku- 
pinda ini, ndakapfeka zvekugadzirira kuuraya. Imi mochite- 
vera makaita sezvamakaita izvi. Ndichataura naKimathi nema- 
ziso angu. Kana ndakosora, motanga kupfura. Muchapwati 
chinenge chavemo, Dedan achanditevera. Zvinhu zvisingafu- 
ngirwe zvinoita mashura nezviratidzo. Zvakamboitika imwe 

nguva kuti varwi vashanu, vakaita kuti kamba yose yemasoja 
"ikande mapfumo pasi. Zvinoda kungwarira chete. Mushure 
mezvo inenge yangova mhanza. Tichaenda kuMajengo. Kana 
taveko hapana angatiwane. 

MUKOMANA NOMUSIKANA: [vanoratidza kufara]: Trrrr! Trrrrrr! 
[vanoedzesera zvavachazoita, kupfura kwavachaita, asi paka- 
repo musikana anoratidza kusanakidzwa otendeuka oti kumu- 
kadzi]:' Asi Dedan Kimathi ndiani chaizvo? ; 

|MUKADZI: Ndiye mutungamiri wevasina pokurima, ndiye mukuru 
wevari kutambura. 

MUKOMANA: [haasi kutendeseka somusikana]: Tinozviziva sei 
chaizvo kuti ndiKimathi chaiye wavasunga kana kuti mu- 
mwewo munhu? 

MUSIKANA: Ini handizvitenderi. Nekuti Kimathi angadai akaziva 
nezvekusungwa izvi kusati kwaitika, uye akanzvenga nguva 
ichipo. Ndakambonzwa kuti imwe nguva akambonyora 
tsamba kumukuru wehurumende kuti vaizodya pamwe naye 
mumuzinda wehurumende. Mukuru wehurumende akakoko- 
rodza mapurisa ese muNairobi kuti vauye vazomubata. Ki- 
mathi akaenda ikoko, akanga akazvivanza semukuru wemapu- 
risa echiRungu. Mushure akazonyora kune mukuru wehuru- 
mende achiti ndinotenda nekudya kwamakatipa nezuro ma- 
nheru. Yainge yakasainswa: Mukuru wehondo D.K. 

MUKOMANA: Ndakanzwawo zvichinzi, anogona kuzvipindura 
kuita ndege. Zvinonzi vasati varwisa kamba yemasoja iye ano- 
pinda mukati oridza nyere arimo. 

MUSIKANA: Zvinonzi anogona kufamba mamaira zana nedumbu 

MUKOMANA: Ari musango zvainzi aigona kuseka chaiko asi mu- 
vengi asingamunzwe. 

MUSIKANA: Anogona kuedzesera kurira kweshiri ipi zvayo pasina 
anganzwe mutsauko wacho — 

Zvino vaizogona kumusunga seiko? 

MUKOMANA: Vakasunga mumvuri wake chete. - 

MUKADZI: [asuruvara, onyatsofungisisa]: Ichokwadi vanangu 

kuti Kimathi aigona kuita zvinhu zvizhinji zvakasiyana. Kana 

nanhasi vanhu vanotaura nezvekurwa kwake paMathari, 
kurwa kwaakaita mugomo reKenya nepaNaivasha. Vanotaura 

ndege dzemuvengi dzaakadonhedza nepfuti chaiyo! Aive mu- 
dzidzisi anoshamisa, aiva nokumwe kuseka kwaipararira sechi- 
rwere. Aigonawo kuedzesera nekuita seupi munhu zvake pa- 
nyika. Aivewo sarungano mukuru: manheru mazhinji, aisi- 
mbaradza varwi vake nekuita kuti mwoyo yavo isununguke ne- 
matauriro ake ane nyambo. Kunze kweizvi, aida vanhu ne- 
nyika yake. 

Aivenga kuona vanhu vatema vachiurayana zvekuti dzimwe 
nguva aitozoita tsitsi kana, kuvavengi vedu. [zvinyoro nyoro]: 
Aiva, mutungamiriri wehondo mukuru, murongi mukuru, 
gamba guru risingatyi, asi aive nemwoyo wemunhu! [anotaura 
mazwi ekupedzisira aya saashatirwa]: Dzimwe nguva zvakato- 
pfuuridza. 


p 


Musango reNyandarua: Kamba yavarwi verusununguko 


Panongopedza mukadzi kutaura mazwi okupedzisira, dariro rino- 
bva rashanduka kuve musangano mukuru wavarwi verusununguko 
mukati mesango. Tinoona zvino mhomho yevarwi vemusango va- 
chipinda mudariro, vachiimba rwiyo rwaKimathi: 


RWIYO RWAKIMATHI- 
*"Pakakwira Kimathi wedu 
Mugoino ega 
Akakumbira masimba noushingi 
Hwekukurira muchena. 


Akati tinofanira kutevedza 

Nzira dzaakafamba nadzo 

Kuteedza tsoka dzake 

Nokunwira mumukombe wake woushingi 


Kana mukanwira mumukombe woushingi uyu 
Mukombe wandainwisa nawo ini 

Mukombe wokuchema namatambudziko 
Mukombe wemisodzi, rufu norusununguko. . . 

Kunopinda Kimathi achiteverwa navamwe vakuru vakuru vema- 
uto: VanaNjama, Matenjagwo, Mbaria Kahiu, Kimemia, Ole Kisio 
navamwewo. 

Mukadzi uya anopindawo. Vose vakangopfeka eee zvavo, 
asi vachifamba zvine rukudzo. 


KIMATHI: Njama! 

NJAMA: Marshal! 

KIMATHI: Tora chinyoreso chako. [achitendeukira kuna Mate- 
njagwo]: Matenjagwo, Ole Kisio! 

OLE KISIO NAMATENJAGWO: Marshal! 

KIMATHI: Maisa vachengetedzi kumativi ose here? 

OLE KISIO: Hongu Marshal. 

MATENJAGWO: Vakatenderedza. Vari munzvimbo dzose dziri ma- 
maira maviri kubva pano. Hapana nzvimbo inokosha yatasiya. 

KIMATHI: Kimbo! Mbaria! 

MBARIA NAKIMBO: Marshal! 

KIMATHI: Unzai mhondi dziya. Vanhu vanorwira mari. 


Kunopinda masoja echiBritish maviri, nomusoja weK.A.R., 

vakasungirirwa maoko kumusana. 

KIMATHI: [achitaura kumasoja echiBritish]: Chikwata chenyu 
chamunorwa muri ¢hinonzii? 

MASOJA ECHIBRITISH: Chinonzi Lincoln Fusiliers. 

KIMATHI: Ko, mazita enyu? 

WOKUTANGA: Winterbottom!- 

WECHIPIRI: Smith! 

KIMATHI: Munobva kupi? 

WOKUTANGA: Scotland. . . muDundee. 

WECHIPIRI: Southampton, Great Britain. e 

KIMATHI: Vabereki venyu vapfumi here kana kuti vashandiwo 
zvavo? 


MASOJA: Varombo. Tiri varombo. Vanhuwo zvavo vanongo- 


shanda. 
KIMATHI: Muri kurwira vashandi venyika yenyu here? 
MASOJA: [Vanotarisana, vachiratidza kusaziva kuti chii chiri ku- 
taurwa.] 
KIMATHI: Ndiyo nyaya yacho, nguva dzose. Varombo ndivo vano- 
tumirwa kundofa, kuti avo vanopona nezvevamwe vagogara 
zvavo zvakanaka neupfumi hwekuba. Zivai kuti hatisi kurwisa 
vanhu vechiBritish nekuda kutonga vamwe, kuba nyika, mafe- 
kitari neupfumi hwevamwe. Mungati pasi netsika dzechiBritish 
idzi here? 
MASOJA: [Vachimira kuti twi, vachiedza kuzvipa chiremera]: 
Tiri masoja aMambokadzi! 
KIMATHI: [ashatirwa]: Tsikidzi dzoudzvanyiriri dzorudzi urwu 
dzinoita kuti 
Ropa rangu rivire neruvengo. 
Makauya kubva kwese uku 
Zviuru zvemamaira 


Muchidarika makungwa, muri mudenga 
Kure kwakadaro nemusha wenyu 
Kuzoponda vanhu vedu 
į Kuti Changamire nhingi 
Vagonwa ropa revamwe murunyararo? 
MUSOJA WOKUTANGA: Toingoilawo zvatakatumwa — | 
KIMATHI: Kuuraya — | 
VERUZHINJI: Vauraye. Nasvautaviwel VStUIm Wa vevadzvanyiriri! | 
KIMATHI: [Achisemeswa]: Budai. Zvipfukuto zvevanhu! Vabvisei 
pano. 
[anotendukira kumusoja wechitema, vaya vamwe vaburitswa]: 
Ko, iwe — 
Unoita sokunge uri mumwe wedu wani? 
MUSOJA WEK.A.R.: Chokwadi. Ndiri munhu mutema, akangosvi- 
bawo semi. Ndiregererewo mwana wamai. 
KIMATHI: Asi iwe uchitirwisa? 
Munhu anorwira mari! 
Wakarwira vadzvanyiriri kuBurma! 
Ukavarwirazve kuJapan! 
Iye zvino uri kuvarwira zvakare 
Nokurwisa nyika yako? | 
Kurwisa zvido zvevanhu vako! 
Vanokupa marii? 
MUSOJA WEK.A.R.: Mashereni zana. 
KIMATHI: Pamwedzi wese? Chete? 
MUSOJA WEK.A.R.: Netwekudya tushomanana! 
KIMATHI: [anoseka]: Ndizvo chete? 
MUSOJA WEK.A.R.: Chete chete! 
KIMATHI: Izvozvo chete ndizvo 
Zvaunourayira vanhu vako? 
Ndaiti zvimwe vanokupawo zvakati 
wandeiwozve, he! 
Chigaro mumakambani avo emota. 
Chigaro mune zvokutengeserana 
zvomuno nezvokunze kwenyika, 
Chigaro mumahotera avo avashanyi, 
Chidimbu cheminda yavo yekoroni. 
Ndaiti vachakupawoka chimwe 


Lj 

choupfumi hwavo hwokuba uhwu? 
Zvino izvozvo chete ridizvo zvaunofira? 
Iro zana remashereniro 
Netwekudyatwo 

Nenyembe 

Ndizvo zvinoita kuti 

Uvabatsire kuponda vanhu 
Uvabatsire kuparadza upenyu 
Uvabatsire kuba nokupamba 
zvinhu zvavanhu? 

Kutozvipira kufa zvako 

Kufira tushomatwo twaunopiwa 
nevadzvanyiriri? 


Kunze kwedariro kunonzwika kurira kwepfuti dzevanouraya 
- nepfuti. 


MUSOJA WEK.A.R.: [ava kubvunda]: Ndiregerereiwo, mukoma. 
KIMATHI: [akasuwa]: Endai naye. 
[noukasha]: Endai nayo imbwa inorwira mari iyi. 


Anoburitswa achiedza kuramba. 


Garai makangwarira! 


Kunonzwika kurira kwepfuti zvakare ^ nomunhu anoridza 
mhere. 


KIMATHI: Kungwarira. Tinofanira kugara takagadzirira nguva 
dzose. 
Ndinokuchingamidzai zvakare magamba 
mose pazuva rokupedzisa musangano wedu. 
Kwemazuva matatu zvino 
Takurukura nyaya dzakawanda 
Dziri maererano namashandiro nekukura kwemasimba 
ebato redu. 
Kubva panguva yatakaumba zvikwata zvitanhatu 
zvemauto edu: 


Chikwata cheltuma Ndemi 

Chikwata cheGikuyu Iregi 

Chikwata cheKenya Inoro 

Chikwata cheMei Mathathi 

Chikwata cheTownwatch Battalions 

Chikwata cheKenya Levellation, 

Takarwa tikakunda muvengi kakawanda. 
Vavengi vedu vose muKenya 

Havana kugona kurara. 

Iye zvino kuunza kwavaita 

Nyanzvi dzavatungamiriri vamauto avo: 
VanaLathbury; Hinde, Erskine 

Nokuunza zvakare 

Ndege dzehondo itsva 

Zvinoratidza kuti tavarova 

Panyama nhete zvakasimba. 

Tinofanira zvino kuzarura matunhu matsva. 
Tatumidzira nhume kunokushidzira 

Varwi vokuNyanza 

Vanhu veGiriama vari pedyo negungwa 
Pamwe chete navarwi vechidiki vokuKalenjin, 
Kuti tiumbe hondo huru inosunganidza vanhu vese 
veKenya, 

Nokupfidzisa mhandu zvachose. 
Takatumirawo nhume kuEthiopia 

Kuti vaedze kunotitsvakira zvombo zvokurwisa 
Asi ndinoramba ndichitaura zvakasimba zvakare 
Kuti chinhu chikuru chekutanga 

Tinofanira kuvimba nesimba redu 

Saicho chinhu chatinoziva tose 

Kuti chinokosha zvachose pakuronga kurwa MAA 
veKenya. 

Tinofanira kuramba tichigadzira pfuti zhinji 
-Ndinoda kuona murwi wese aine pfuti 
Magirinedhi 

Zvigwagwagwa | 

Namabhombu. 

Kamba imwe neimwe inofanira kuva \ 


` 

Nefekitari yayo. 
Iye zvino tave nenyanzvi dzemhizha 
Vanogona kugadzira pfuti nezvigwagwagwa 
Zvekuti haungagoni kuona mutsauko pakati 
. Pedzedu naidzo dzatakatorera muvengi. 
Tangai mafekitari ekugadzira mbatya: 
Tine zvekugadzirisa zvakanaka kwazvo 
Kubva mumakanda emiti nematehwe emhuka. 
Wedzerai simba rakawanda mune zvedzidzo: 
Ivhu iri ndipo tichanyorera 
Tinofanira kudzidza nhoroondo dzeupenyu hwedu 
Kunyanya mabasa akaitwa naavo 
Vakagara vachipikisana nokuramba nyaya yekutorwa 
Kwenyika yedu yeKenya nechisimba 
Vakagara vachipikisa nokurambisisa zvakasimba 


Udzvanyiriri neusvetasimba. * 
Ndingatore muswere wose ndichingoimba nziyo 
dzokuvarumbidza 

Waiyaki, Me Katilili 

Mbatiani, Koitalel. ; 


Uku ndichitiwo pasi nevatengesi: 

Mumias, Wangombe 

Karuri, Gakure 

Kinyanjui, Luka — 

Vose avo vakatitengesa kumabvakure kuti 

matumbu avo nemhuri dzavo dzigute. 

Tinofanira kudzidza kubva mumasimba edu ekare | 
Kubva kune zvataikanganisa 

Kubva kune patakakundwa 

Nekubva mune patakarwa tikakunda. 

Zvakare ngatigadzire minda tirime zvekudya 

Imo mumasango muno 

Matakakwanisa kuvaka usahwira 

Neshiri, nyoka nemhuka - 

Zvekuti kana naizvo zvinokwanisa kutizivisa 

Kana kuine mhandu dziri kuuya. 

Muno tinofanira kudyara mhodzi 

dzechizvarwa chamangwana. 


Imo muno musango ngatisimbisei miviri 

yedu, pfungwa dzedu nemweya yedu 

Tikwanise kuuraya manyepo aya 

Okuti munhu mutema hapana 
chaakazombobvira akagonawo kugadzira. 

Vigai zvachose mufutsire narini 

Mweya wakaipa uyu wokuti hapana chatinoziva 
Wakadyarwa mupfungwa dzedu 

Kwamazana namazana amakore 
okudzvanyirirwa. 

Mukai, mukai, vashandi neruzhinji rweKenya. 
Kubudirira kwedu, kubudirira kwevashandi vose 
Kubudirira kwevanhu vose pasi pose 

Vari kurwira kusununguka kuzere nhasi uno 
Pamberi neKenya People's Defence Council! 


VESE: Pamberi neKenya People's Defence Council! 
KIMATHI: [Ashandura izwi rake]: 


Unzai vese vane mhosva 

Mhandu dzezvinangwa zvatiri kurwira! 
[apo vanhu vanoenda kundovatora Kimathi anoenderera 
mberi nokutaura] 

Vavengi vevanhu vedu vakasimba 

Vane ndege dzinokanda mabhombu 

Vane pfuti dzezvigwagwagwa 

Kurwa kwavo kunotyisa 

Ndingazvivanzirei kwamuri? 

Vane nzira dzakawanda 

Dzekuparadzira manyepo avo 

Wairesi, mapepanhau, zvikoro, 

MaUnivhesiti avo umo vanopa 

"Vana vedu 

Dzidzo yekuremadza pfungwa 

Vachivaita varanda, makudo, zvihwenga vanhu 
Vanongoteedzera zvavamwe vasina chavo chavanoziva 
Vachivaita mimvuri yavanhu munzvimbo yokuva 
varume navakadzi vakakwana, vakayamwawo vakaguta. 
Asi naivowo havana simba rose, 

Havana simba zvachose 

Vakafanana nezijemberebande rina makumbo oumhutu. 
Chido chedu cherusununguko ndiro bara redu 
Kubudirira kwedu ndiro pepanhau redu, 
Asi i 
Chinhu chakasimba kudarika moto wezvigwagwagwa j 
zvavo, l 
Kudarika ndege dzavo dzamabhombu dzeLincoln 
NedzeHarvard 
Chinhu chikuru kudarika nyanzvi dzavo dzemutemo 
Kubatana kwedu nekuzvibata kwedu muhondo yedu 
Kana tiine chisungo nekuzvibata 
Zviine gwara chairo 
Gwara revanhu 
Kana tiine chisungo nekuzvibata 
Mukuzvipira kwakazara kurwira 
Rusununguko rwedu isu t 
Vanodikitira nekushanda 
Tinogona kuti gomo iri ngarifambe, richifamba 
Tinogona kugura kana kudimbura makumbo 
ejemberebande riya 
Zvose nezidzoro raro 
Chokwadi ndicho chombo chedu chiororo $ 
Asi 
Kuzvibata ndicho chimwewo chombo chikurusa. 
VESE: Pamberi nemutungamiri wehondo! 
Pamberi nemauto anorwira rusununguko rweKenya! 


Kimathi anoita sokunge asvikirwa. Anotarira kure kure napa- 
musoro pavo, achiita seasingavaoni. Mbaria anouya kwaari. 


MBARIA: Marshal! 
KIMATHI: Kune vamwe 

vakaenda kunotaurirana nemuvengi 
Kunyangwe takarambidza zvekutaurirana 
pachinhanho chino muhondo yedu. 

Zivai kuti Musangano wedu wakatarisana 
nekuedzwa kwakaomarara: 

Kune chikwata chiri kuda 


Kutengesa 

Chichitaurirana nemuvengi kuti 
Vaumbe kamwe kanyika 

Umo tichange tangova vanhu vasina 
unhu hwavo. 

Tinofanira kuti Pasi navo! 
Tinofanira kuvarwisa 

Tigobvisa mhodzi yakadai 

Pakati pedu. 


VESE: Pamberi neKenya People’s Defence Council! 
Pamberi nemauto anorwira rusununguko rweKenya! 


Hungu, Gati naGaceru, vanounzwa. Mushure mechinguva chi- 
diki, Wambararia, munin'ina waKimathi anounzwa akasu- 
ngwa. Kimathi akatarisa zvake kudivi. Zvishoma nezvishoma 
anotendeuka. Maziso ake anotarisana noomunin’ina wake, 
Wambararia. 


KIMATHI: [zvinomushamisa]: Wambararia! [ombomira]: 
Kana newewo here mwana wamai vangu? 
WAMBARARIA: Ndiri . . . Ndaka... 
KIMATHI: Mwana wamai vangu chaiye — 
Kuenda nerweseri kwangu here kunoita hurukuro? 
[anogařa pasi]: Kimemia — taura. 
KIMEMIA: Marshal, 
Ndinobvumirana nemi panyaya yekuzvibata 
Kuzvibata pachako. 
Kuzvibata muchikwata. 
Pane zvaunoita nezvaunofunga. 
Pane zvematongerwo enyika nepakurwa. 
Takamirira vanhu vedu vese muhondo 
Nguva nenguva makatitaurira kuti 
Kune nguva yekutaura 
Kune nguva yekushoropodza 
Kune nguva yekuzvishoropodza. 
Iri ndiro rakagara riri gwara redu. 
[achitendeukira kuvanhu]: 


T] 


Kimathi akamborambidza kana munin’ina wake 
kutaura here zvaanoda? 
VERUZHINJI: Kweteeeeeeeeeceeee! 
| KIMEMIA: Chinangwa chake chakagara chiri chekuti 
| Ngatitaurirane à 
| Titaurirane kudzamara paita chibvumirano 
Asi kana mitemo yatarwa, 
Kana mabasa agoveranwa, 
Zvinofanira kutevedzwa 
Kunze kwekunge bato razvishandura 
Kana kurambidza 
Kuti zvisatevedzwe 
Kusazviita izvi 
Kuisa upenyu hwedu munjodzi pasina chimuko 
Kukanganisa zvinhu zvatiri kurwira 
i Kutengesa kukuru kuvanhu 
Zvakafanana kuva nemapuruvheya 
Mukati medu! 
Vatengesi ava vanofanira kufa! 


Panonyararwa. Maoko mazhinji anosimudzwa, vamwe vatu- 
ngamiriri vemauto navamwe varwi vane havi dzokuda kutaura. 


( MURWI WERUSUNUNGUKO 1: Varegererei. 
. Kunyange zvavo vaita izvi 
| Ndiyo mhosva yavo yokutanga. 
Kuvauraya kunodzikisa uwandu hwedu. 
MURWI WERUSUNUNGUKO 2: Hausi uwandu hunorwa ` 
Zviri nani kuva navarume makumi mashanu 
Vane chido 
Vanozvibata 
Pane chiuru chenhunzvatunzva 
Vasinganyatsotendera, 
Neavo vangangobatsirana nemuvengi. 
MURWI WERUSUNUNGUKO 3: Vaimborwa vakashinga kare. 
MURWI WERUSUNUNGUKO 4: Kare! Kare! Ndezvakare izvo. 
! Tinofanira kudzidza mune zvatakaita kare. 
| Asi kungava kukanganisa kukuru, 


—— 

Tikava varanda vezvatakaita kare! 

Tingarege here ngano dzokuda nyika yedu 
dzakaitika kare 

Dzichikanganisa zviri kuda kuti zviitwe 

nhasi uno? 

Toti here isu nekuti vakamborwa vakashinga kare 
Saka ngatichivaregera zvavo vatitengese 
kuvadzvanyiriri? 

Vanozviita vanaaniko ivava vangaite 

hurukuro dzokuti isu tikande pfuti pasi? 


MURWI WERUSUNUNGUKO 5: Mumwe wacho munin’ ina waKimathi 


Ropa rimwe chairo 
Hatingadaro... 

Ropa rake rinotipindukira 
Angatipfukire ngozi. 


KIMATHI: [achinongedzera kumukadzi uya. Anotaura akadzamisa 


pfungwa, achitambura mumwoyo]: 
Munoona here mukadzi uyu? 
Akaita mabasa mangani 
Asinganyunyuti 
Kubvira muno musango kusvika kumamisha? - 
Vanhu vangani vaakabvuta mumatirongo, 
Kubva mukanwa momudzvanyiriri! 
Vanhu vangani vaakadzidzisa kuti vave 
magamba akashinga 
Asi iye asingazvityiri upenyu hwake! 
Iyo mitunhu yaaifamba kwamazuva 
Pamwe asingambowani kana kanguva KINU BORA 
Kana hondo yapera, tichavaka 
Munzvimbo dzakasiyana mumaguta edu, 
, Micherechedzo inotiyeuchidza vanhukadzi vedu 
Micherechedzo inotiyeuchidza kushinga 
Nokuzvipira pahondo yorusununguko rwedu 
Uyai kuno mberi, amai vevanhu 
Tipei chidzidzo, tidzidzisei kuti chinonzi l 
Kushanda nesimba nokuzvipira chii 
Munoti kudii 
Nevanhu vakakotsira kudai ava? 

Munotii navo vanhu vanoda kuputsira 
Rusununguko rwedu pasi ava? 


MUKADZI: [Anotarira K imathi. Anobva atanga kutaura akashinga 
saanoda kubvisa kusatendes 


eka kwaari kuóna kuchitenderera : 

mumwoyo makKimathi.] 

Ndinoda kutaura mashoko mashoma 

Ndichipindura zvataurwa navahanzvadzi ` 

Vataura nezvehama dzedu! 

Mukoma, sekuru, babamu 
parudzi . .. 

Muchadzidza riini? 
Ticharamba tichitambudzika 
Kusvika pazuva iro 
Tichazviziva pachedu. kuti 
Hama yedu chaiyo ndiani 
Apo tichakwanisa kunyatsoziva 
Mhandu nevavengi vedu 
Chirwereiko ichi nhai 


Chinoita kuti titye kuti ropa rehama rinotipfukira 
Kunyangwepo ropa racho rovava sehurukuru 
Rava kutengesa 
Zvinangwa zvehondo yerusununguko? 
Ihama yangu parudzi 
Mukoma wangu, ihanzvadzi yangu 
Kana vanhu ava vari hama dzangu dzomumba chaidzo 
Ngavaremekedze mhiko yekubatana 
Ngavasimudzire zvinangwa zvehondo yedu 
yerusununguko 
Kubva muuranda, neusvetasimba. 
| Saka zvatichawirirana tose pano 
 Zvinofanira kuva zviine ungwaru mukati 
Zvinofanira kufambisa hondo yedu mberi 
Hazvifaniri kuitwa tichishandisa zveukama. 


VERUZHINJI: Pamberi neKenya People's Defence Council 
Pamberi nehondo yevanhu veKenya! 


kuru, hama-pazamu kana. 


Panonyararwa. 

KIMATHI: [Achiita saari kunyuka kubva mubutiro repfungw 
dzake.]: . 
Iwe Hungu — 

Unotiwo kudii? 

HUNGU: Imhosva yangu yekutanga. Ndiregerereiwo. 

GACERU: Imhosva yangu yekutanga. Ndiregerereiwo. 

GATI: Imhosva yangu yekutanga. Ndiregerereiwo. 

MWENDANDA: Tanga tichingodawo kuti tizivewo kuti veruzhinji 
vanoti kudii. | 

MURWI WORUSUNUNGUKO 6: Vane mhosva vese. 

Asi vapei mamwe mabasa matsva 
Mitemo mitsva 
Kana vatadza kuzviita — 

' KIMEMIA: [ashatirwa]: 

Ndipo pavachatiza vondozvipira kumuvengi 

Ndiri kuona zviri kuita maziso avo. 

Vachatitengesa 

Kana vakakanganisa zvakare 

Vanenge votya shungu dzevanhu 

Vanenge votya mutongo wevanhu. 
KIMATHI: Ko, iwe Wambararia, unotiwo chii? 


Panoita runyararo rukobvu. Vakatarisana. 
WAMBARARIA: Neniwo ndakazvinzwa. 
Zvakandigura kunorira. 
KIMATHI: [Anotarisa divi, zvichimurwadza]: 
Chimbondisiyai ndega. Mese. 


Vese vanobuda panze. Kunosara mukadzi uya. 
Kimathi anoramba agere paanga ari. 


MUKADZI: Ndinoziva kuti zvinorwadza. 
KIMATHI: Hapana chaunoziva pane izvi. 
MUKADZI: Baba vako vakaurayiwa muhondo huru yekutanga. 
KIMATHI: [achirangarira]: 
Ndaive kacheche 
Asi ndakanzwa kuti 

Vaikudzwa - 
MuKarunaini yese. 
Murume aive akashinga. 
Vakazopfurwa nemaJerimani paTanga. 
Asi izvi handizvo chete. 
MUKADZI: Mwana wamai vako 
Mukoma wako 
. Akaurayiwa muhondo yapaMathari! 
Akafira rusununguko rwedu. 
KIMATHI: Norman. 
Gichuhi. 
Akafa rufu rwegamba. 
Achirwira rusununguko rwevanhu veKenya. 
Handifi ndakamukanganwa. 
Asi izvi handizvo.chete. 
MUKADZI: Ndinozviziva. 
Ichokwadi kuti hanzvadzi yako imwe ndiyo chete yasara. 
Asika ndizvo zvinoreva zvawakasarudza kuita izvi. 
KIMATHI: Zvandakasarudza kuita ini 
er aa — ini zvangu, iye zvake, 
í Ropà rehama 
| Ropa reropa rangu. 
Taisitamba tose naye 
Tichiri kuKarunaini 
Murukova rweTheng'era 
| Tichifamba-famba zvedu musango reKabage 
| Pamwe tichimhahyidzana tichikwira chikomo cheMathari 
Pamwe tomborota nezvemapani ekuNyeri 
Kana kutaurirana ngano nezvegomo guru reKenya. 
Imwe nguva pandakachekwa munwe 
Tichishanda mufekitari yaivezwa matanda 
Ndiye Wambararia uyu 
Akausunga nechimucheka. 
Kubvarura-bvarura here shati yake 
Yakanga ichiri itsva kudaro? 
A-ya-a, rg 
Zvinorwadza. 
Apo handingarambi 


Asi 
Handizvo chete. 


Anoburitsa tsamba oipotsera kumukadzi uya. . . 


KIMATHI: Ndiyo tsamba iya 
Yawakandiunzira. 
Ndiwo mashoko acho anorwadza 
Ari mutsamba iyi | $ PM 
Yawakabva nayo kuMuhoya 
Wambararia anofanira kunge akaiverenga 
Akanzwa kuti | ; 
Amai vave kupenga 
Vava kufamba vachitemha maruva 
Vachiimba - 
Vachikumbira Mwari 
Kuti dai araramisa Wambararia, 
Kuti dai angoraramisa zvake rugotwe rwavo — 


Panonyararwa, mukadzi anodzosera tsamba kuna Kimathi. 


MUKADZI: Zvinondirwadzawo ini semukadzi! 
Kufunga nezvekare, 
Nevadikanwi vedu vatakasiya kumusha 
Zvinodzikisa masimba edu mune zvatakananga. 
Uri mutungamiri 
Wehondo yokushandura zvinhu. 
Unofanira kuita zvaunenge wafunga. 
Asi yeuka kuti | 
Vamwe vese vakasiya vakadzi vavo, 
Vakasiya vana vavo, 
Vakasiya vanaamai vavo, 
Shure. : 

KIMATHI: [anofamba-famba mudariro]: ` 
Enda! 
Vashevedze. 
Vashevedze vadzoke 


Vanhu vanodzoka vese. 

KIMATHI: 
nuri]: 
Shamwari mese, 

Shamwari dzangu muhondo. 
Imhosva yavo yekutanga. 

. Imhosva huru kwazvo. 

| Asiwoka tsuro haiponi rutsva kaviri! 

i Kwanhasi tomborega zvokuvauraya. 

Asi vacharohwa zvakaomarara 
Vagogariswa vasina chokudya 
Kwemazuva matatu. 
Ticharamba tichivatarisa 

Vari vese. 

Ongororai zvese zvavanoita. 

í Tinofanira kuvageza pfungwa dzavo 

| Kuti vave vanhu vatsva. 

Asi kana vakadzokorora zvinhu 

Zvakaita seizvi 

Kana kuti vakangoda kuedza 


[achiratidza kuti asunga chisungo chaasisazopfudzu- 


| © Vamwe vanopururudza; asi vamwe vanogunun'una nomu- 
fongo uyu. Vanobuda vese. Kimathi anosara mudariro. 


KIMATHI: Kuronga zvinhu, 
; Kugara makangwarira, 
| Kuzvibata. 

Pane chimwe chinhu chiri kundin’en’ena 
Mumwoyo... 
Amai vangu ... 


Kimemia anouya mudariro achimhan ya, 


achiteverwa nomu- 
kadzi uya nechokure. 


Ct RN 


KIMEMIA: Marshal! Marshal! 
KIMATHI: Taura tinzwe. 
KIMEMIA: Wambararia 

;,  Mwendanda 

Gati 


UNE. P ER TR AR um 

Vese vatiza 
Vanzvenga. 
KIMATHI: [anombonyarara. Pakarepo obva afunga zvekuita); 
Vateverei kugosvo uko 
Taurira Matenjagwo 
Ole Kisio 
Kuti vamhanyire kuMugumoini 
Nekumwe kuya kwavangapfuure nako. 
Vangovaona chete ngavavapfure ipapo! 


Mudare 


Mudare. Zvino kudivi kwavachena kwavewo newezvamatongerwo 
enyika, wezvemabhizimisi uya, mufundisi, wezvemabhangi, Gati, 
Gatotia, Hungu, Gaceru naMwendanda — avo vakagara kuma- 
shure shure vari pabhenji kwete pacheya chaidzo sezvakaita va- 
chena. 

Mutongi ari pachigaro chake. 

Kimathi achakangosungwa nengetani, zvakarewo akachengete- 
dzwa zvakasimba sezvaakanga akaitwa muchitambo choMudare 
chapfuura chiya. 


MUTONGI: Uri kutongwa nemhosva yekuti musi weSvondo ma- 
nheru, mwedzi waGumiguru uchiti 21, 1956, paIhururu kana 
pedyo neIhururu, mudunhu reNyeri, wakawanikwa uine cho- 
mbo chepfuti inonzi chivhorovhoro, usina tsamba inokupa 
mvumo yekuti uve nacho, uchityora mutemo unochengetedza 
kuti zvinhu zvisaite manyama amire nerongo. Iyi imhosva. 
(Kimathi anotarisa avo vanobatsirana nomuvengi]: Tine gweta 


rekumiririra uyo ari kupomerwa mhosva. . . YA 
KIMATHI: Magweta, Vanyepi, Vemabhangi, vanaMupfuma-nezve- 
vamwe. 


MUTONGI: Tisingapedzi nguva — 
KIMATHI: Nguva imari. Mari kutongawo zvakanaka. Kutongwa 

zvakanaka imariwo. Kutonga kwemari. Mashereni makumi 
matatu amasirivha. VanaJudas. Vatengesi. 

MUTONGI: Unoreva avo here? | 
Vauya kuzopa uchapupu hwechokwadi 
Maererano neumbimbindoga hwako 
mune zvawaiita. 

| Utsinye hwako 

E C Kutonga vanhu vako nekutyisidzira! 

KIMATHI: Chokwadi chinotaurwa nevaranda 
vekutonga kwemukoto 
Mhondi dzechokwadi. 

MUTONGI: Chokwadi ichokw 


adi, sekuti 2 na 2 dzinotipa 4. 

i KIMATHI:, 2 na 2 dzinotipa 4? Zvinoenderana napauri kutangira. 
| MUTONGI: Uri kubvunda. Kutya kutonga kuri pachokwadi uku? 
) KIMATHI: Kutya? KUTYA! BVISA KUSAGUTSIKANA UKU. 
| BVISA ... KUSATENDESEKA UKU. 


Vamwe vatema, vari nechem 


rinotonyanya apo Gatotia, Gaceru, Gati, Hungu naM wenda- 
nda vanotaurirana nezeveze 


ve vakatsikitsira Pasi, vachitarisa 
mukadzi uya sapane zvavanomufungira, Zvese izvi zvinoitika 
nechinguva chidikidiki. 


Se ae Pewee SR E SAEN 
PO ms, eee TE ae 


MUTONGI: [achiridza tafura): Nyararai ‘mese! 


Munonyararwa. 

dzisira. Mutongwa anoyambirwa kuti ateererese, agotaura zva- 
anofunga. 


Apo vari kuverenga mhosva yaKimathi vatengesi vaya vanoratidza 
kutyiswa. Gaceru anotaura nezevezeve kuna Gatotia, uyowo ano- 
nyevera mujoni akagara muchigaro mutepfetepfe nechepamberi 
pavo. Mujoni anosimuka oenda kumukadzi uye achininira Gatotia 
nomunwe kuti atevere. Vanotungamidza mukadzi vachibuda naye, 
asi anomboti mirei mirei padyo nebhokisi riri kutongerwa Kimathi 
saasingazivi zvokuita. Anotarisana naKimathi. Anosaidzirwa achi- 
buritswa panze, achibva asungwa naGatotia. Apo vari kumubu- 
ritsa anotanga kuimba rwiyo rwechimurenga, zvokuzadza dare 
rose nezwi rake rakasimba, izwi rougamba. Munotanga kuitwa ze- 
vezeve nekusagadzikana mudare. 


Izvi zvose zvinoitika kwekanguva kadikidiki. 
RWIYO: [Apa panoimbwa rwiyo rwechimurenga rungakodzera.] 


Mukomana nomusikana vanopinda vasina kuzvivanziridza. 
Vanongosvikozvimanikidzirawo pabva mukadzi uya. Rwiyo 
rwechimurenga rwunoenderera mberi ruchivhariridza dare 
rose. Mutongi anonyepera kuita bishi bishi rokuudza munyori 
zvokuita asi chokwadi chiri chekuti haana kugadzikana. Ki- 
mathi anotarisa Mukomana noMusikana kudzamara vagara 
pazvigaro zvavo. 


MUTONGI: [nakachivindi kokunyepera): Nyararai mese! Mapurisa 
epamusuo onai kuti hapana vanenge vanonoka vachapinda 
mudare. Zviri kuunza mheremhere isina basa. 

[Mapurisa echivanhu anorova sarupu kuratidza kukudza.] 

MUTONGI: Dedan Kimathi, mwana waWachiuri, uri kutongwa 
nemhosva yekuti musi weSvondo manheru, mwedzi waGumi- 
guru uchiti. 21, 1956, paIhururu kana pedyo nelhururu, mu- 
dunhu reNyeri, wakawanikwa uine chombo chepfuti inonzi 
chivhorovhoro, usina tsamba inokupa mvumo yekuti uve 
nacho, uchityora mutemo wechikamu 89 unochengetedza kuti 
zvinhu zvisaite manyama amire nerongo. Tichitevedza mutemo 

wokuchengetedza runyararo, 
mhosva kana kuti kwete? 


iyi imhosva. Unobvuma here 


Munonyararwa. 


; Kimathi anoramba akatarisa Hungu, Gati, M wendanda naGa. 
ceru. Havatarisani naye nekuti vari kunyara. 


wawanikwa uine mhosva 
u kana padyo nelhururu 
hityora mutemo unoche- 


Inounzwa nokurwisa 
Masimba ose oudzvanyiriri. 
Nokudaro ndinoti: 
PAMBERI NEHONDO YEDU! | 
[Vatema vanosimuka. Bongozozo. Mapurisa anomirira akava- 
nongedzera nezvigwagwagwa.] 
Musazvikande mukanwa mepfuti 
Imi musati mapakawo dzenyu! 
[anoenderera mberi nokutaura]: 
Ndichiri musango, paiita dzimwe nguva 
dzandainetswa nepfungwa. 
Kana ndikafa nhasi 
Vanhu vedu vachaenderera mberi 
Nehondo here? 
Ndaiti ndikatarisa ukatakata hwamagamba 
ainge aurayiwa 
Ndaingonzwa ndozvibvunza: 
Ropa rese ravadeura iri 


rongotengeswa zvaro here? 
Ndikowo kwaiva kutongwa kwangu ikoko. 
Asi nhasi ndava kuziva kuti 
Pane mutengesi oga oga 
Pana chiuru chavana vevhu. | 
| [Achinongedzera munwe mukona mugere vatengesi. 

Vanhu vanobva vatarisa ikoko]: 
Akwenyerwa naHungu, Gati, 
Gaceru, naMwendanda vachitungamirirwa naGatotia — 
Gakunia — iya nyoka yokuvanza kumeso kwayo — 
uyo akatengesa mazana evana vevhu — 
Mazana avana vevhu yakavanza uso hwayo, 
[Vatema vanoshamisika]: 
Akwenyerwa navanhu ava 
Mumwe muranda womutemo wenyu 
Woudzvanyiriri 
Achangobva mukuburitsa mumwe 
Mwanasikana wevhu, 
Gamba risingazezi, 
Achimuendesa kumazivandadzoka 
[Achidzora chiso chake kubva kwavari nokutarisa divi 
saanosemeswa uye kushaya hanya. navo]: 
Asi vanhu vedu 
Havazofi vakakanda gidi pasi 
Mhandu dziri munyika muno 
Kana kunze mune dzimwe nyika 
Dzicharakashwa dzose 
Dakara nyika yedu yeKenya 
Yasununguka! 
[mhururu kudivi ravatema): 

MUTONGI: Runyararo mudare! 

KIMATHI: [achitaurira vanhu vake]: 
Naiwaya mazwi ndinoti 
Endai! 
Gadzirirai mumamisha menyu 
Gadzirirai mumakomo 
Zivai kuti hama 
Yeropa renyu chaiyo ndiye uyo 

Muri kurova naye 

Hondo yorusununguko 
[ Itii Pasi neavo 
Vari kudzosera hondo yedu shure 
Vachida kupatsanura vanhu vedu 
Vachishandisa mitupo nezvidau. 
Bvisai mukati menyu 


Avo vari kutitengesa kuvapambepfuma 
i 


Ruzhinji rweKenya ruchasununguka chete! 
MUTONGI: Kimathi, mwana waWachiuri unotongerwa kufa neku- 
sungirirwa. Uchasungirirwa netambo kudzama wafa. 


KIMATHI: [ANOSEKA.] 


Vese vanosimuka. Mutongi anobuda. Paanobuda chete, Mu- 


komana uya noMusikana vanga vachingoshanyarika noku- 


shaya zvokuita, vanosimuka vofamba nokukurumidza vachj- 


enda kuna Kimathi. Musikana anomedura chingwa. Muko- 
mana noMusikana vanobata pfuti pamwe chete. 


MUKOMANA NOMUSIKANA: Haana kufa! [musikana anozunza zvi- 
bhakera zvake kumapurisa] 


Bongozozo pamativi maviri anopikisana zvino ratanga, Muti- 


. . * 


Rwiyo rwevanhu nekutamba: 


Panodikanwa vashauri vechirume nevechikadzi. 
90 


RWIYO: Povo yaramba 
Povo yaramba 
Zvemadhisinyongoro 
Povo yaramba 
Povo yaramba 


Zvemadhisinyongoro, etc. 

